Salahkah Aku Menganut Islam? Kisah Muslim Di Dali, Yunnan, China

Cahaya gemerlapan pintu gerbang selatan Dali Old Town kelihatan sangat memukau. Di hadapan pintu tersebut kelihatan ramai orang keluar dan masuk dari bandar lama. Pelancong dan orang tempatan bercampur gaul.

Ada yang sibuk berswafoto, ada yang rancak menarik pelanggan. Kelihatan sekumpulan wanita pula sedang melakukan senaman seperti gerakan Tai Chi diiringi alunan muzik. Begitulah Dali Old Town, sesak dengan lautan manusia sepanjang hari.

Pemandu kereta memberhentikan kami di hadapan gerbang kota lama selepas 30 minit perjalanan dari stesen keretapi Dali. Dengan bayaran ¥50 , kami keluar dari MPV yang selesa itu dan terus memikul backpack kami kembali. Rezeki kami malam itu apabila kami didatangi seorang wanita berhijab dengan pamplet hotel.

South Gate to Dali Old Town. Di hadapan pintu gerbang inilah kami bertemu dengan Salimah, adik kepada Ruqayah.

Ruqayah, seorang gadis Muslim yang kental. Beliau fasih berbahasa Inggeris atas minat dan usaha sendiri. Walaupun sukar untuk mempelajari Islam, atas daya usaha beliau, Islam menjadi pegangan hidup beliau.

“Assalamualaikum”, tegur saya memberikan salam.

Salam saya dijawab dan dengan senyuman, wanita tersebut menunjukkan gambar bilik yang beliau mahu tawarkan.

“¥60 for 2 people” itu sahaja perkataan bahasa Inggeris yang kami faham daripada tutur kata gadis Muslim berketurunan Hui tersebut.

Tanpa berlengah lagi, kami berlima terus bersetuju mengikut wanita muslimah tersebut memandangkan kami buntu sedikit di Dali, dengan kedai makanan halal tidak kelihatan. Fikir kami, dengan terjumpanya muslimah tersebut, mungkin senang bagi kami mencari makanan halal. Perut pun sudah berkeroncong.

50 meter dari South Gate tempat kami diturunkan, kami tiba di hotel kepunyaan keluarga Islam tersebut. Wanita tadi yang bernama Salimah memperkenalkan kami kepada kakak beliau, Ruqayah, yang pandai berbahasa Inggeris.

Alhamdulillah, inilah nikmat yang tak boleh kami dustakan lagi. Manakan tidak, seminggu di Yunnan, sangat susah untuk berjumpa dengan orang yang tahu berbahasa Inggeris, apatah lagi bertemu dengan Muslim yang berbahasa Inggeris. Hari ini, kami dikurniakan dengan kedua-dua nikmat tersebut.

Selesai urusan check in hotel dengan bayaran seorang ¥30 (RM19) semalam, saya mengambil peluang berbicara dengan Ruqayah.

“Where are you from, Ruqayah?” soal saya memulakan bicara.

“I’m from Songpan, maybe you don’t know. It’s nearJiuzhaighou in Sichuan Province,” jawab beliau ramah.

“Oh of course I know. I have been there in 2013. There are two masjid in Songpan right?” jawapan saya menceriakan beliau kerana saya pernah singgah ke kampung halamannya yang sangat dirindui.

Ya, jikalau anda mengambil penerbangan ke Chengdu dari Kuala Lumpur untuk ke Jiuzhaighou National Park, singgahlah ke satu-satunya perkampungan Islam di sana iaitu Songpan.

Orangnya baik-baik, pemandangan gunung-ganang nan indah malah makanan halal ada di mana-mana. Anda juga akan berjumpa dengan orang etnik Tibet yang susuk tubuh mereka sangat besar dan kasar dengan pakaian tradisional membaluti tubuh mereka.

“Is one child policy also applied to Muslim family?” soalan saya menarik minat beliau.

Polisi Anak Satu ini diperkenalkan pada tahun 1979 oleh kerajaan Komunis China yang pada masa itu dipimpin oleh Deng Xiaoping bagi mengehadkan populasi rakyat China. Polisi ini pada awalnya terpakai kepada golongan bandar sahaja iaitu masyarakat Han.

Denda yang mahal, tekanan untuk menggugurkan kandungan serta paksaan untuk memandulkan wanita selepas kelahiran pertama merupakan antara langkah agresif kerajaan China untuk menjayakan One Child Policy ini.

Semakin lama, undang-undang mula terpakai kepada semua kumpulan di China.

“When I was in Jiuzhaighou, some of them have more than one child”, saya sekadar menjentik soalan bagi mengorek lagi kisah di sebalik pelaksanaan One Child Policy.

“If the government found this, they have to pay some money”

“I’m not sure but it’s very expensive. Maybe about ¥100,000. But the people don’t have that money”. Amaun tersebut kalau ditukar nilainya dalam ringgit ialah RM65,000.

“Just give them whatever we have in our house”.

Begitu rupanya kehidupan semasa polisi ini dilaksanakan. Ada yang membayar dengan perabot rumah, ada yang menjual kenderaan dan macam-macam lagi demi menyelamatkan zuriat.

Namun demikian, One Child Policy ini telah dilonggarkan pada tahun 2013. Polisi baru ini membenarkan ibu bapa yang merupakan anak tunggal dalam keluarga masing-masing untuk memiliki dua orang anak. Dengan kos sara hidup dan pendidikan yang tinggi, ramai rakyat China tidak mampu untuk memiliki dua orang anak.

Kalau anda boleh lihat pintu gerbang berwarna hijau di hujung sana, itulah gerbang ke Muslim’s Street di Dali. Jajaran kedai makan Islam boleh didapati di sini.

Salah satu kedai makan halal di Muslim’s Street, Dali. Harga makanan di sini lebih murah berbanding di tempat lain. Sepinggan nasi goreng berharga ¥8 bersamaan dengan RM5.

Kedai makan yang memasak dengan cara tradisional.

Saya sambung lagi perbualan bersama Ruqayah berkenaan dengan isu Muslim di Xinjiang.

“Muslims in Xianjiang are not allowed to learn Al Quran at the masjid, cannot wear Hijab and….” bicara Ruqayah menyentuh hati nuraniku.

Secara keseluruhannya, China mempunyai lebih kurang 56 etnik di mana orang Han merupakan kumpulan utama di China. Orang Islam di China pula majoritinya daripada kumpulan etnik Uyghur yang tinggal di wilayah autonomi Xinjiang Uyghur.

Xinjiang bersempadan dengan Russia, Mongolia, Kazakhstan, Tajikistan, Kyrgyzstan, Afghanistan, Pakistan dan India. Selain daripada Uyghur, kebanyakan orang Islam juga datang daripada kumpulan etnik Hui.

Menurut Ruqayah, disebabkan perselisihan di antara etnik Uyghur dengan orang Han (yang merupakan golongan pemerintah), Muslim di Xinjiang telah disekat untuk mengamalkan agama secara bebas. Sekatan ini bukan terhad kepada kumpulan etnik Uyghur sahaja, malah semua orang Islam yang tinggal di Xinjiang.

Orang Islam dibenarkan solat di dalam Masjid, namun tidak dibenarkan membaca Quran, mempelajari Quran di masjid dan segala aktiviti di Masjid (selain daripada solat) adalah tidak dibenarkan.

Orang perempuan pula tidak dibenarkan berhijab apabila di luar rumah. Puasa juga diharamkan. Aktiviti berbentuk agama yang lain seperti membaca Quran hanya dibenarkan di dalam rumah sahaja secara tertutup.

Sekatan tersebut bukan sahaja melibatkan amalan agama malah Muslim di Xinjiang tidak dibenarkan keluar dari China. Pasport mereka disekat. Hanya orang bukan Islam sahaja dibenarkan keluar. Ketegangan di sana sangat menyedihkan.

Apabila ditanya bagaimana beliau tahu mengenai situasi ini berlaku di Xinjiang memandangkan Xinjiang jauh daripada Dali,

“I have a friend in Xinjiang. She told me everything,” ujar Ruqayah.

Seperti yang saya ceritakan, Xinjiang merupakan wilayah yang paling ramai umat Islam di China yang terdiri daripada etnik Uyghur. Selain daripada Xinjiang, Yunnan adalah tempat terbaik bagi orang Islam di China mengamalkan ajaran mereka. Kebanyakan Muslim di sini adalah dari kumpulan etnik Hui.

Ruqayah sempat membawa kami ke sebuah jalan yang dikenali sebagai Muslim’s Street. Di sinilah jajaran kedai makan Halal terdapat di sepanjang jalan. Syurga makanan buat pelancong Islam.

Kami juga singgah ke sebuah masjid yang sangat besar di Dali ini. Di kawasan masjid tersebut terdapat bangunan asrama pelajar dan madarasah tempat anak-anak Islam China mempelajari Islam secara lebih dekat.

Kami diberi peluang berkomunikasi dengan guru agama dan para pelajar di situ. Perasaan gembira melihat bagaimana mereka dapat bebas mempelajari ajaran agama tanpa sekatan.

Semoga Islam terus subur di Tanah Besar China.

Azwadi Kamarudin
26 Oktober 2017
Yunnan, China

Dari luar, kelihatan bangunan madrasab dan masjid di belakang sana.

Di belakang saya merupakan bangunan madrasah 3 tingkat, tempat anak-anak Islam Dali mempelajari agama Islam.

Bangunan asrama yang menempatkan para pelajar.

Sempat berbual dengan para pelajar di madrasah tersebut. Ada beberapa pelajar yang pandai bercakap dalam bahasa Inggeris. Mereka di sini mempelajari asas-asas agama, ilmu Quran dan juga bahasa Arab.


Muslim Di Malaysia Catat 1,542 Kes Perkahwinan Bawah Umur Dalam Masa Setahun

Kementerian Pembangunan Wanita, Keluarga dan Masyarakat (KPWKM) mendedahkan bahawa terdapat sejumlah 1,856 perkahwinan bawah umur direkodkan di seluruh Malaysia pada 2018.

KPWKM turut mendedahkan bahawa angka ini dipegang oleh masyarakat Muslim di negara ini dengan kira-kira 1,542 kes oleh kaum muslim dan bakinya pula dipegang oleh bukan Muslim.

Perkahwinan bawah umur paling tinggi di kalangan wanita dengan 1,372 kes untuk wanita Muslim dan 293 kes untuk wanita bukan Muslim. Manakala di kalangan lelaki pula adalah 170 untuk Muslim dan 21 untuk bukan Muslim.

Sabah menjadi negeri tertinggi bagi kes perkahwinan bahawa umur dengan lebih daripada 200 kes yang dilaporkan di kalangan orang Muslim dan 10 kes melibatkan orang bukan Muslim.

Ini adalah respon kepada pertanyaan Kasthuri Patto (Pakatan Harapan – Batu Kawan) yang meminta kementerian untuk membentangkan laporan dan juga status Pelan Strategik Nasional untuk Menangani Punca Perkahwinan di Bawah Umur 2020 – 2025.

Kementerian mengatakan sebuah jawatankuasa telah dibentuk, yang diketuai oleh kementerian dan mesyuarat pertama akan diadakan pada bulan ini.

Terdahulu, Terengganu dan Kelantan antara tujuh negeri yang menolak larangan perkahwinan bawah umur. Klik pautan di bawah untuk membaca.

Terengganu, Kelantan Antara Tujuh Negeri Yang Menolak Larangan Perkahwinan Bawah Umur

Jutawan Paksa Anak Perempuan Berumur 11 Tahun Kahwini Putera Saudi, Mohamed Bin Salman


Gambar Kanak-Kanak Muslim Dan Yahudi Memegang Sepanduk Ini Mendapat Perhatian Dunia

Kita sendiri boleh tahu ketegangan antara Muslim dan Yahudi tetapi gambar ini memceritakan sebaliknya. Dua kanak-kanak didukung oleh bapa mereka memegang sepanduk dengan mesej yang sama; mesej tentang keamanan.

"Untitled" #MuslimBan #chicago pic.twitter.com/Vvm4zo9Icp

— Nuccio DiNuzzo (@ChiTribNuccio) January 31, 2017

Gambar ini dirakam oleh seorang jurugambar yang bekerja untuk Chicago Tribune, Nuccio Dinuzzo. Beliau tiba di lapangan terbang O’Hare yang merupakan salah satu terminal antarabangsa disana. “Ada satu tunjuk perasaan pada hari Sabtu dan Ahad di mana lebih 1,500 orang hadir untuk membantah keputusan Trump untuk menghalang pelarian dari beberapa negara Islam dari masuk ke Amerika Syarikat,” Kata Nuccio.

“Ketika saya tiba, tidak lebih dari 50 orang yang tinggal membut bantahan dan tiba-tiba saya nampak seorang budak perempuan menghadiri bantahan ini. Perkara pertama yang saya akan lihat adalah kanak-kanak yang mengikuti perhimpunan sebegini kerana itulah subjek saya. Bapa kepada kanak-kanak perempuan itu mula meletakkan anaknya di bahunya.”

“Tambah menarik apabila seorang lagi lelaki turut meletakkan anak lelakinya di bahu. Ketika itu saya mula menunggu detik mereka berdua berpandangan satu sama lain. Selepas merakam gambar mereka berdua, saya tahu yang saya sudah dapat satu gambar yang cantik,” terang DiNuzzo kepada majalah TIME.

DiNuzzo menghantar gambar berkenaan kepada editor beliau tetapi kerana ianya telah terlewat untuk masuk ke surat khabar, gambar DiNuzzo dimuat naik di laman web dan laman Twitter Chicago Tribune.

Menurut beliau, gambar-gambar yang dirakam beliau sebelum ini mendapat retweet yang biasa-biasa sahaja. Paling banyak adalah gambar Bruce Springsteen; lebih dua ribu retweet yang dikongsi oleh peminatnya.

Tetapi gambar kanak-kanak yang dirakam oleh Dinuzzo ini kini sudah mendapat lebih 12 ribu retweet dan 20 ribu likes. Bagi Nuzzio yang sudah bekerja bersama Chicago Tribune selama lebih 25 tahun, gambar berkenaan mempunyai mesej yang universal.

“Gambar seperti ini buat anda rasa aman dan akan memberi kesan kepada emosi anda. Itulah peranan jurugambar. Kami rakam sesuatu yang terus menyentuh ke hati,” tambah DiNuzzo. Harap-harap gambar ini dapat memberi kesan kepada anda. Rasanya majoriti individu di dunia ini pentingkan keamanan dunia tidak kira agama dan bangsa.


Muslim Rohingya Tuntut Facebook Bayar RM845 Bilion Kerana Menghasut Genosid Di Myanmar

Masyarakat Muslim Rohingya telah bertindak menyaman syarikat terbesar media sosial, Facebook di atas tuntutan bahawa platform tersebut telah menyebarkan ucapan kebencian dan gagal untuk membuang mana-mana hantaran yang menghasut sehingga terjadinya episod pembunuhan beramai-ramai. Tindakan undang-undang yang dilancarkan di AS dan UK itu menuntut pampasan sebanyak £150 bilion atau RM845 bilion daripada Facebook, lapor The Guardian.

Aduan yang dikemukan kepada mahkamah daerah di utara San Francisco menyebut bahawa Facebook sengaja memperdagangkan nyawa manusia terutamanya masyarakat Rohingya demi menembus pasaran di beberapa negara Asia Tenggara. Tambahnya lagi, Facebook memiliki kemampuan untuk menghentikan hantaran berbaur kebencian, tetapi memilih untuk tidak berbuat demikian.

Dalam surat yang dikemukakan kepada Facebook UK pada Isnin, peguam yang mewakili masyarakat Rohingya mengatakan bahawa tindakan Facebook telah menyebabkan mereka mengalami “keganasan, pembunuhan dan/atau pencabulan hak asasi manusia yang serius” sebagai sebahagian daripada kempen pembunuhan beramai-ramai yang dijalankan oleh rejim pemerintah dan pelampau di Myanmar.

Ia menambah bahawa platform media sosial yang dilancarkan pada 2011 di Myanmar telah membantu ke arah berlakunya proses pembunuhan beramai-ramai. Peguam dijangka akan membuat tuntutan di mahkamah tinggi, mewakili Rohingya di UK dan pelarian di kem di Bangladesh.

Facebook mengakui pada 2018 bahawa ia tidak cukup berusaha untuk menghalang hasutan keganasan dan ucapan kebencian terhadap Rohingya, minoriti Islam di Myanmar. Laporan dari agensi bebas mendapati bahawa “Facebook telah menjadi tempat bagi mereka yang ingin menyebarkan kebencian dan menyebabkan bahaya, dan hantaran telah dikaitkan dengan keganasan luar talian”.

Untuk rekod, masyarakat Rohingya yang terbunuh pada 2017, semasa “operasi pembersihan” oleh tentera Myanmar berkemungkinan melebihi 10,000, menurut badan amal perubatan Médicins sans Frontières. Kira-kira 1 juta Rohingya tinggal di kem pelarian Cox’s Bazar, di tenggara Bangladesh, di mana peguam mengharapkan lebih ramai pelarian Rohingya yang tampil ke hadapan untuk menuntut Facebook lebih bertanggungjawab.

Kenapa masyrakat Muslim Rohingya tidak sepatutnya merayakan rampasan kuasa di Myanmar? Untuk bacaan lanjut, klik pautan di bawah.

Kenapa Masyarakat Muslim Rohingya Tidak Sepatutnya ‘Merayakan’ Rampasan Kuasa Di Myanmar?

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan

Majoriti Rakyat Malaysia Tidak Setuju Jika Kaum Muslim Rohingya Ditempatkan Di Negara Ini


Mustang Shelby GT500 2020, Kereta Ford Terhebat Pernah Dihasilkan

Sebut mengenai muscle car pastinya Ford Mustang antara yang menjadi sebutan buat peminat automotif. Pada kali ini, model ikonik buat Ford hadir dengan versi terbaru melalui model Mustang Shelby GT500 2020. Model ini bukan sahaja tampil dengan rekaan yang memukau malah diumumkan Ford sebagai model terhebat dan paling berkuasa pernah dihasilkan.

Dari segi enjin, Ford Mustang Shelby GT500 2020 dimuatkan dengan enjin V8 5.2 liter supercharged yang digabungkan bersama klac tujuh kelajuan dari Tremec. Mengulas dari segi kelajuan, model ini mampu memecut 0-98km/h kurang daripada 3.5 saat serta mempunyai 760 kuasa kuda dan 847 Nm tork.

Menariknya model ini berpeluang digunakan untuk beberapa keadaan berbeza mengikut tatapan seperti normal, slippery, sport, drag dan track. Dalam usaha memberi cengkaman brek yang kuat ketika memecut, Ford telah menyertakan brek daripada Brembo.

Setakat ini masih belum diketahui berapakah nilai yang bakal diletakkan Ford pada model terhebat mereka ini. Walaubagaimanapun, harga mencecah jutaan Ringgit antara dijangkakan melihat kepada spesifikasi yang ditawarkan.


Mustapha Kamal Pantas Dedah Gambar Terbaru Zainal Abidin Bersama Fyna Jebat Buat Netizen Tersenyum

Nama adik penyanyi, Ayda Jebat iaitu Fyna Jebat menjadi bualan hangat apabila mengakui sudah berkahwin dengan jurulatih bola sepak, Datuk Zainal Abidin Hassan.

Bagaimanapun, dipercayai Fyna Jebat masih belum berkongsikan sebarang gambar perkahwinan bersama suami di media sosial. Sementara itu, pelakon veteran terkenal, Datuk Mustapha Kamal memuat naik satu hantaran video di laman TikTok miliknya dan menjadi perhatian netizen.

Salam … What a coincidence.. just stumbled across the legend Zainal Abidin Hassan. An old friend. All the best to both of you, congratulations.

♬ We Are The Champions – Remastered 2011 – Queen

Menerusi video TikTok tersebut, Datuk Zainal dan Fyna dilihat keluar makan berdua bersama pasangan, Datuk Mustapha Kamal dan isteri di sebuah restoran.

Menjengah ke ruangan komen, rata-rata netizen mempercayai perkahwinan mereka setelah melihat gambar tersebut serta mengucapkan tahniah kepada pasangan.

Susulan itu, berita perkahwinan penyanyi dan jurulatih bola sepak tersebut menggemparkan netizen, lalu membuat spekulasi dan ternyata adalah benar.


8 Tip Membina Perniagaan Yang Berjaya Daripada Pengasas Naelofar Hijab

Nota Editor: Tip ini telah dikongsikan di Instagram I Am Firdaus Yasin yang telah menghadiri program Bahtera pada 20 Ogos di KLCC Convention Centre. Kami kongsikan semula di sini dengan izin daripada penulis. Semoga bermanfaat buat yang ingin memulakan perniagaan.

8 tips membina perniagaan yang berjaya dari Founder Naelofar Hijab

1. Bina jenama – Kukuhkan jenama dengan “positioning” yang betul. Ianya sangat penting untuk jangka masa panjang. Jenama akan membina kepercayaan kepada pembeli.

2. Buat APA yang kita suka – Apa yang kita tahu buat? Apa kemahiran yang kita ada? Apa kekuatan kita? Bagaimana mahu tukarkan minat kepada duit?

3. Bina dan luaskan rangkaian. “Networking“, berkawan-kawan dengan orang bisnes(mentaliti sama). Ianya juga dapat memberi “input” berbeza dan dapat bertukar-tukar pandangan disamping berkongsi peluang perniagaan.

Baca: 11 Perkara Tentang Pengasas IKEA Yang Membuatkan Dia Menjadi Billionaire

4. Pelbagaikan sumber pendapatan – Pendapatan aktif (gaji/overtime), pendapatan sampingan ( bisnes kecil-kecilan) dan pendapatan pasif (contohnya hasil daripada rumah sewa)

5. Melabur untuk ilmu – Belajar dari yang pakar untuk tambah baik taraf kehidupan dan pengetahuan. Dengan Ilmu kita dapat mengawal risiko.

6. Saluran pengedaran – Ini sangat penting, ianya adalah “platform” penyampaian produk kepada pengguna. Antara “platform” yang boleh digunakan seperti media sosial (FB dan Instagram). “Follow up” dengan mereka yang pernah membeli dengan kita melalui SMS / whatsapp dan email. Media sosial digunakan untuk pemberitahuan ke kedai fizikal.

7. Berkawan dengan orang yang lebih berjaya dari kita. Ini akan mempengaruhi cara pemikiran dan tindakan kita. Siapa kita 5 tahun akan datang adalah siapa kawan-kawan kita sekarang.

8. Kaya dengan mengkayakan. Tambah nilai hidup orang lain. “More you give, more you get”

Kata-kata terakhir dari Noorneelofa “Orang yang gagal adalah orang yang takut gagal”

Penulis turut melahirkan rasa kecewanya kerana tidak sempat untuk ber-selfie dengan Lofa pada hari kejadian (gurau).

Baca lagi: Lelaki Ini Bernilai Lebih 11 Billion Dollar. Ini 10 Peraturan Untuk Sukses Gaya Beliau

LIKE dan FOLLOW Vocket di Facebook serta Instagram


Seorang Kaki Prank Memakaikan Anjingnya Dengan Costume “Giant Spider” Untuk Takutkan Orang Awam Di Poland

Sylwester Wardega, seorang kaki prank dari Poland telah mengeluarkan satu video prank yang bijak tapi menakutkan. Beliau ‘set up prop’ seperti anggota badan yang dipotong dan ditangkap oleh labah labah di kawasan awam seperti stesen keretapi, lif dan taman. Sementara mangsa yang melalui kawasan itu akan di kejar oleh oleh “mutant dog-spider”.

Anjing yang juga pelakon utama dalam prank ini bernama Chica. Pandai anjing kecil ini melakonkan watak sebagai giant spider yang creepy. Kalau kena dekat kami pun kami lari. Lihat video di bawah.


Mutasi Baharu COVID-19 Cetus Panik, Negara Luar Mula Sekat Pelawat Dari UK

Mutasi baharu COVID-19 di United Kingdom telah memaksa beberapa negara menyekat pelawat dari UK, sementara Perancis sudah mengeluarkan larangan kemasukan trak dari UK selama 48 jam ke negara mereka, lapor ABC.

Setiausaha Kesihatan Britain, Matt Hancock mengatakan, varian baharu itu dilaporkan berada “di luar kawalan” dan sedang tersebar di London dan timur laut England.

Pakar masih belum dapat membuktikan lagi adakah ia lebih merbahaya daripada biasa. Namun mereka yakin vaksin yang sedia ada akan memberi kesan kepada mutasi baharu ini.

Perdana Menteri Britain, Boris Johnson akan mempengerusikan mesyuarat jawatankuasa darurat Kerajaan Inggeris bagi membincangkan krisis kekurangan makanan jika sekatan perjalanan ini terus dilakukan.

Untuk rekod, sebahagian besar logistik di UK datang dari Perancis dan ada sedikit kebimbangan jika sekatan ini terus dijalankan, melainkan jika pemandu trak mengambil ujian COVID-19 semasa tiba dari UK.

Tesco di Britain melaporkan bahawa krisis kekurangan makanan akan terjadi jika trak penghantar buah-buahan dan sayur-sayuran tidak dibenarkan untuk melintasi sempadan.

Selain Perancis,  Al Jazeera turut melaporkan bahawa Sepanyol juga akan menyekat kedatangan pelawat dari UK, kecuali warganegara Sepanyol dan penduduk tetap negara terbabit.

Ini terjadi selepas Sepanyol merekodkan satu kes varian baru COVID-19 di negara terbabit. Situasi ini meninggalkan Sepanyol dengan tidak banyak pilihan selain daripada menutup pintu sempadan dan meningkatkan tahap keselamatan mereka.

Selain itu, Turki, Jerman, Itali, Austria, Belgium, Ireland dan Kanada – telah melarang semua penerbangan dari UK dan dijangka lebih banyak negara akan turut berbuat demikian.

Penolong Setiausaha Kesihatan Amerika Syarikat Brett Giroir mengatakan bahawa Amerika Syarikat sedang dalam pertimbangan untuk melarang pelawat dari UK.

“Saya rasa mungkin. Kita hanya perlu meletakkan semuanya di atas meja, mengadakan perbincangan ilmiah dengan sifat terbuka dan mencari cadangan yang terbaik,” katanya.

United Kingdom baru-baru ini melaporkan bahawa terdapat varian baharu wabak coronavirus yang difahamkan mampu untuk menyebar COVID-19 dengan pantas.

Pegawai kesihatan UK pertama kali mengenal pasti varian baharu wabak ini pada pertengahan September, kata Maria Van Kerkhove, ketua teknikal COVID-19 untuk Organisasi Kesihatan Dunia, lapor NBC News.

Bagi Simon Clarke, profesor mikrobiologi selular di University of Reading di UK, ini adalah perkara yang biasa terjadi. Namun apa yang dikhuatirkan adalah varian baharu wabak ini difahamkan boleh menyebar dengan lebih cepat.

Terdahulu, mutasi baharu COVID-19 dilaporkan mudah berjangkit. Klik pautan di bawah untuk membaca.

Mutasi Baharu COVID-19 Dilaporkan Mudah Berjangkit, Ini Apa Yang Anda Perlu Tahu


Mutasi Baharu COVID-19 Dilaporkan Mudah Berjangkit, Ini Apa Yang Anda Perlu Tahu

Pegawai kesihatan UK pertama kali mengenal pasti varian baharu wabak ini pada pertengahan September, kata Maria Van Kerkhove, ketua teknikal COVID-19 untuk Organisasi Kesihatan Dunia, lapor NBC News.

Situasi virus bermutasi ini bagi Simon Clarke, profesor mikrobiologi selular di University of Reading di UK adalah perkara yang biasa terjadi. Namun apa yang dikhuatirkan adalah varian baharu wabak ini difahamkan boleh menyebar dengan lebih cepat.

Menurut beberapa laporan media antarabangsa, Boris Johnson, Perdana Menteri UK telah mengadakan pertemuan tergempar bagi membincangkan pernemuan baharu ini.

We’re in close contact with UK 🇬🇧 officials on the new #COVID19 virus variant. They’ll continue to share info & results of their analysis & ongoing studies. We’ll update Member States & public as we learn more about the characteristics of this virus variant & any implications.

— World Health Organization (WHO) (@WHO) December 19, 2020

Setiausaha Kesihatan, Matt Hancock mengatakan bahawa tidak ada tanda yang menunjukkan strain baru ini cenderung untuk menyebabkan penyakit serius.

Manakala Profesor Sir Mark Walport, anggota kumpulan penasihat saintifik UK menambah bahawa ada kemungkinan bahawa strain baru ini memiliki “kelebihan transmisi”, lapor Bournemouth Echo.

Terdapat banyak mutasi virus jenis ini sejak ia muncul pada tahun 2019. Situasi ini sebenarnya sudah dijangka oleh para saintis. Di mana Herald Scotland melaporkan bahawa SARS-CoV-2 adalah virus RNA dan virus ini mampu bermutasi dan berubah-ubah.

Public Health England (PHE) mengatakan bahawa, pada 13 Disember, 1,108 kes dengan varian baru ini telah dikenal pasti, terutama di selatan dan timur England. Mutasi ini kemudian telah dinamakan VUI – 202012/01.

Masih banyak yang perlu dikaji sebenarnya, tetapi ia juga terlalu awal untuk membuat beberapa dakwaan mengenai kesan mutasi virus ini. Tetapi jika benar wabak ini telah mula menyebar lebih cepat, maka ia akan lebih sukar untuk dikawal.

Bagaimanapun, sudah ada pelbagai jenis varian COVID-19 dengan kesan yang belum terbukti.

Difahamkan, mutasi baharu ini mungkin mempunyai kesan serius, tetapi kajian dan penyelidikan mendalam perlu dilakukan bagi mengetahui dengan lebih lanjut.

Tidak semestinya, ia bahkan boleh jadi tidak terlalu bahaya. Namun, jika ia merebak dengan lebih mudah, maka lebih banyak orang akan sakit dalam jangka masa yang lebih pendek.

Beberapa negara Eropah sudah mengeluarkan larangan perjalanan dari UK disebabkan khuatir dengan penemuan baharu ini.

Jerman, Belanda, Belgia, Austria dan Itali sudah mengumumkan sekatan perjalanan dari UK sehingga memaksa berjuta-juta orang di Britain membatalkan rancangan Krismas mereka.

Boris Johnson pula telah mengeluarkan arahan untuk meletakkan London dan bahagian tenggara UK di bawah peraturan penguncian yang paling ketat iaitu Tahap 4.

Selepas hampir setahun COVID-19 melanda dunia, China akhirnya memberi kebenaran kepada WHO untuk menyiasat asal usul wabak COVID-19 di Wuhan. Klik pautan di bawah untuk membaca.

China Akhirnya Beri Kebenaran Kepada WHO Untuk Siasat Asal Usul COVID-19 Di Wuhan

Dua Penerima Vaksin Pfizer Alami Kesan Sampingan, Pakar Minta Semua Bertenang

China Kuarantin Wuhan, Pasar Basah Jual Produk Eksotik Didakwa Punca Tular Virus


Mutasi D614G Lebih Mudah Merebak, Tiada Bukti Mudah Meragut Nyawa

Pakar virus, Datuk Dr. Lam Sai Kit berkata bahawa mutasi D614G lebih mudah merebak, namun tiada bukti menunjukkan ia lebih mudah meragut nyawa, lapor Sinchew Daily.

Ia dibuktikan melalui kajian di dalam makmal yang menunjukkan bahawa D614G lebih mudah merebak, tetapi kajian di beberapa negara seperti England, Amerika Syarikat dan China menunjukkan bahawa G614 bukannya lebih mudah meragut nyawa berbanding D614.

Beliau berkata bahawa Malaysia perlu terus memantau perkembangannya kerana terdapat petanda bahawa mutasi boleh mengambil tempat dalam tempoh beberapa bulan seperti yang berlaku ke atas influenza A.

“Kami tidak akan tahu sama ada perubahan besar akan berlaku sehingga menyebabkan vaksin tidak berkesan selepas ini. Berdasarkan keadaan semasa, ini bukan isu yang perlu dibimbangi pada masa ini,” katanya.

Terdahulu, dalam ujian pengasingan terhadap tiga kes daripada kluster (PUI) Sivagangga dan juga satu kes daripada Kluster Ulu Tiram, Institut Penyelidikan Perubatan (IMR) telah dilaporkan mengesan mutasi D614G.

Keadaan ini bermakna virus COVID-19 dengan mutasi D614G mampu merebak 10 kali lebih mudah kepada individu lain dan mudah disebar oleh individu super spreader.

Terdahulu, saintis telah mendapati bahawa wabak COVID-19 telah bermutasi menjadi lebih agresif. Klik pautan di bawah untuk membaca.

Saintis Dapati Wabak Coronavirus Telah Bermutasi Menjadi Lebih Agresif

G4 Dikesan Di China, Wabak Selsema Babi Jenis Baru Yang Berpotensi Jadi Pandemik


Mutha Puaka Lancar Koleksi Khas Bersama Hikari Rider

Mutha Puaka bakal melancarkan satu koleksi edisi khas bersama jenama milik Noh Saleh, Hikari Rider Jumaat ini.

Koleksi yang memfokuskan gaya permotoran ini hadir dengan 3 pilihan rekaan baju t-shirt, dan satu jaket kalis air dengan dua pilihan warna (hitam dan kuning). Rekaan t-shirt dan jaket pula dibiarkan minimalis; logo Mutha Puaka dan Hikari Rider digabungkan menjadi satu.

Buat yang berminat, koleksi ini akan mula dijual di butik Mutha Puaka, The Gasket Alley jam 4.00 petang (1 Mac) dan secara atas talian di muthapuaka.com pada hari Sabtu.

Buat 50 pelanggan pertama, anda bakal menerima poster edisi khas dan boleh mendapatkan tanda tangan Noh Salleh ketika sesi ‘meet and greet’ bermula jam 4.00 petang. Buat peminat setia Hujan, jangan lepaskan peluang untuk membeli koleksi ini.

A post shared by  HIKARI RIDERS (@hikaririders) on Feb 19, 2019 at 8:12pm PST

@muthapuaka – Mutha Puaka of Petaling Jaya is a motorcycle collective that celebrates individuality, throwing middle fingers up to the hive-mind mentality prevalent in biker culture. The Hikari Riders brand by Noh Salleh is an extension of his personality as a custom motorcycle enthusiast, and though closely linked, the two names have never had an official collaboration until now. The inaugural capsule collection of MPXHR is made up of three t-shirts and a weather-resistant coach jacket in two colorways – black and safety yellow – and features the two logos in a dangerous combination; like motor oil and petrol in a Molotov cocktail. The products will be available from 1600 hours on 1 March 2019 (Friday) at the Mutha Puaka shop in The Gasket Alley, PJ, followed by its release online at muthapuaka.com the very next day. A limited-edition poster will be given to the first 50 customers, and you can get it signed by Noh at a meet-and-greet between 1600 to 1700 hours. Hikari Forever. Be a Mutha Puaka every day. #MuthaPuaka #HikariRiders #NeverBullyTheWeak #NeverFearTheStrong #MPXHR – #regrann

A post shared by  HIKARI RIDERS (@hikaririders) on Feb 20, 2019 at 8:05pm PST

1st Mac jumaat 4pm. Jumpa anda di @thegasketalley ! . . Reposted from @thegasketalley – The inaugural capsule collection of @muthapuaka x @hikaririders will be available on 1 March 2019 at the @muthapuaka store. . A limited-edition poster will be given to the first 50 customers, and you can get it signed by @officialnohsalleh at a meet-and-greet between 4pm to 5pm. 🤙🏼 . #MuthaPuaka #HikariRiders #NeverBullyTheWeak #NeverFearTheStrong #MPXHR #thegasketalley – #regrann

A post shared by  Mohammad Noh Bin Salleh (@mohammadnohbinsalleh) on Feb 22, 2019 at 6:10am PST


Muzaffar Jakel Mohon Maaf, Jelaskan Hantaran Di Media Sosial Dimanipulasi

Ahli perniagaan Muzaffar Jakel pada semalam tampil membuat permohonan maaf dan menjelaskan perkara sebenar mengenai kenyataannya berkait pembukaan semula perniagaan mereka sebelum ini.

Muzaffar sebelum ini difahamkan menimbulkan rasa tidak puas hati netizen selepas didakwa cuba memainkan isu perkauman selepas merendahkan kemampuan orang Melayu memahami SOP yang telah ditetapkan berhubung pembukaan semula premis perniagaan mereka.

Kenyataan itu menurutnya dibuat dalam keadaan dirinya yang tidak berapa baik selepas menerima maklum balas yang kurang baik daripada netizen berhubung keterujannya membuat pengumuman bahawa Jakel akan kembali beroperasi.

Susulan daripada beberapa insiden kecil tersebut, ia kemudiannya melarat menjadi antara topik hangat dalam kalangan netizen yang kemudiannya memaksa dirinya tampil membuat permohonan maaf berkenaan perkara tersebut.

“Dengan berkat bulan Ramadan ini saya merendah diri meminta maaf susun sepuluh jari kepada semua orang.

“Maafkanlah saya dan kepada mereka yang memaki hamun keluarga kami, saya maafkan semua orang.

“Wallahi kita sikit pun tiada rasa sakit hati kepada orang Melayu yang memaki kita kerana kita tahu awak semua belum tahu cerita sebenar,” ujarnya.

Permohonan maaf berdurasi lebih 10 minit itu dimuat naik di laman Instagram miliknya @muzaffarjakel sejak semalam.

Ini adalah penjelasan dan permohonan maaf saya diatas isu yang sedang tular di media sosial.

A post shared by @ muzaffarjakel on May 4, 2020 at 6:30am PDT

Dalam kirimannya itu, dia bukan sahaja memohon maaf tetapi turut menceritakan kembali kronologi isu yang dikaitkan dengan dirinya.

Malah dia turut menjelaskan isu wanita bernama ‘Nur Lizah’ yang menurutnya menggunakan gambar dan status dimuat naik beliau sebelum ini untuk memainkan isu perkauman.

“Sedangkan saya sendiri Melayu, saya pun tiada terniat.

“Saya sendiri pun tak boleh fikir saya hari-hari jumpa customer yang membeli dengan saya, layan sendiri customer, takkan tergamak saya nak main isu perkauman kan?

Beliau juga pada masa menjelaskan kesalahan dan masalah yang kini berlaku adalah berpunca daripada dirinya dan bukan daripada syarikat dan keluarganya.

Malah menurutnya, jika masih ada yang tidak memaafkan tindakannya ini boleh menghalakan kemarahan mereka kepada dirinya tetapi bukan kepada ahli keluarganya yang lain.

Muzaffar dalam satu kiriman berasingan turut memuat naik gambar sijil kelahirannya di Instagram.

Walapun tidak menyatakan dengan jelas tujuannya berbuat demikian namun ia dipercayai bagi menjawab persoalan netizen yang dilihat cuba mempersoalkan latar belakangnya.

A post shared by @ muzaffarjakel on May 4, 2020 at 7:15am PDT

Netizen sebelum ini menyuarakan kebimbangan akan berlakunya peningkatan jangkitan COVID-19 sekiranya premis-premis perniagaan dibuka terutama dengan sambutan hari raya yang bakal tiba.

Baca perkongsian kami mengenainya di pautan di bawah.

Dibenarkan Beroperasi Bermula 4 Mei, Netizen Risau Wujudnya ‘Kluster Jakel’

17 Perkara Yang Usahawan Boleh Pelajari Daripada Pemilik Jakel


Muzik Kegemaran Mempengaruhi Jenis Personaliti Seseorang

Ahli sains menemui perkaitan antara muzik kegemaran dengan jenis personaliti di dalam satu penyelidikan yang telah dijalankan walaupun pilihan muzik kita sering berubah.

Hasil kajian menunjukkan orang yang mempunyai rasa empati yang tinggi lebih memilih muzik yang lembut, tenang, relaks, dan lancar didengari seperti soft rock dan jazz. Manakala, orang yang lebih bersifat analitikal/logical reasoning pula menyukai muzik yang bising dan bertenaga seperti punk dan heavy metal.

Hallelujah – Jeff Buckley
Come away with me – Norah Jones
All of me – Billie Holliday
Crazy little thing called love – Queen
High on systemising

Concerto in C – Antonio Vivaldi
Etude Opus 65 No 3 – Alexander Scriabin
God save the Queen – The Sex Pistols
Enter Sandman – Metallica

Ahli sains mengendalikan kajian yang melibatkan lebih 4,000 orang menerusi aplikasi myPersonality Facebook dengan menggunakan empathising-systemising theory.

1. Membantu rawatan autisma.
2. Membantu penjualan muzik dan lagu.

LIKE dan FOLLOW Vocket di Facebook serta Instagram


Muzik Video Blackpink ‘Kill This Love’ Berjaya Mencapai Lebih 26 Juta Tontonan

Baru sahaja dilancarkan belum sampai 24 jam, klip video lagu terbaru Blackpink, “Kill This Love” telah menjuarai carta di kedudukan pertama “on trending” di laman Youtube dengan pencapaian melebihi 26 juta kali tontonan.

Klip video terbaru kumpulan itu turut memecahkan rekod tontonan 10 juta yang dipegang sebelum ini oleh BTS dengan lagu “IDOL” dalam masa 4 jam 13 minit selepas pelancarannya.

Ini merupakan satu pencapaian yang baik untuk permulaan pelancaran lagu “Kill This Love” setelah remix lagu hit “DDU-DU-DDU-DU” yang dilancarkan 15 Jun lalu mencapai jumlah tontonan sebanyak  737 juta kali. Buat pengetahuan anda, lagu terbaru Blackpink “Kill This Love” ini juga tersedia di aplikasi iTunes, Apple Music dan Spotify mulai semalam.


Muzik Video BTS ‘Boy With Luv’ Tampil Video Paling Banyak Ditonton Dalam Sejarah

Nampaknya populariti kumpulan BTS tidak dapat disangkal lagi apabila muzik video terbaharu mereka “Boy With Luv” berjaya mencatatkan 78 juta tontonan dalam masa 24 jam. Ini merupakan rekod tertinggi yang dicatatkan dalam sejarah YouTube.

Yes, we're still running the numbers, but we can confirm that #BoyWithLuv (ft. @Halsey) is now *officially* the most-viewed 24 hour debut in @YouTube history!! Congratulations @bts_bighit 🎉 Enjoy @nbcsnl tonight! pic.twitter.com/xC8vHs27Nu

— YouTube Music (@youtubemusic) April 14, 2019

Ini menunjukkan dengan mudah kumpulan BTS memintas rekod kumpulan Blackpink yang hanya mencatatkan 54 juta tontonan dalam masa 24 jam. Malah, muzik video BTS dibanjiri komen dari para peminat lebih 2 juta hanya dalam masa 24 jam.

Boy With Luv merupakan lagu BTS berkolaborasi dengan Halsey dan nampaknya mereka telah bekerjasama dengan baik sekali untuk menghasilkan lagu dan muzik video ini.

Baca lagi: Muzik Video Blackpink ‘Kill This Love’ Berjaya Mencapai Lebih 26 Juta Tontonan


Muzik Video K-Pop Yang Tidak Dibenarkan Untuk ‘Keluar TV’ Di Negara Sendiri

KBS, MBC dan SBS merupakan diantara stesen penyiaran gergasi di Korea Selatan. Khabarnya, stesen penyiaran berikut sangat gemar untuk menghalang sesebuah lagu atau muzik video K-Pop daripada disiarkan jika lagu atau muzik video tersebut didapati tidak sesuai untuk ditayangkan.

Hal ini mungkin tampak remeh atau berlebih-lebihan akan tetapi stesen penyiaran di Korea Selatan umumnya memang sangat mengambil berat tentang setiap konten yang disiarkan. Ini adalah kerana stesen televisyen tersebut ditonton oleh lapisan masyarakat dari semua peringkat umur.

Bagaimanapun, terdapat juga beberapa sebab yang mungkin dilihat agak tidak munasabah. Hari ini kami akan kongsikan senarai muzik video K-Pop yang telah diharamkan untuk disiarkan di negara berkenaan.

Ingin tahu adakah kumpulan kegemaran anda tergolong dalam senarai ini? teruskan membaca!

Lagu buat kemunculan pertama kumpulan ini telah dihalang penyiarannya di stesen penyiaran Korea Selatan kerana lirik yang tidak sopan dan juga kerana menyebut jenama arak dalam lagu berkenaan.

Antara perkataan yang difahamkan menyebabkan lagu berkenaan tidak dibenarkan ditayangkan adalah ‘Henny’ yang merujuk kepada jenama arak Hennesy serta frasa penggunaan jari tengah yang berunsur kesat.

Lagu kedua ini pula diharamkan dari disiarkan kerana tajuk lagu tersebut. Bagi anda yang tidak tahu, Lotto merupakan sebuah agensi perjudian oleh itu pemilihan nama ‘Lotto’ sebagai tajuk lagu dilihat seperti sebuah endorsement.

Selain daripada penggunaan atau endorsement jenama syarikat perjudian itu, adegan berjudi dan aksi ganas juga turut dimuatkan di dalam muzik video ini.

Kali ini, lirik atau tajuk lagu bukanlah punca kenapa lagu ini diharamkan di stesen penyiaran Korea Selatan, sebaliknya kerana penyanyi lagu ini dilihat berlari di tengah jalan dan ianya difahamkan melanggar peraturan trafik Korea Selatan.

Tindakan Rain yang melintas jalan itu dianggap tidak sesuai untuk dipertontonkan kepada masyarakat umum.

Lagu ini pula dihalang dari disiarkan kerana koreografinya dilihat terlalu provokatif dan berbaur lucah oleh itu ia dianggap tidak sesuai untuk disiarkan buat tontonan orang ramai.

Walaupun koreografi lagu tersebut digemari ramai, terdapat berberapa gerak langkah tarian tersebut yang dilihat seperti tidak sesuai untuk ditonton oleh mereka yang bawah umur.

Sama seperti Rain, lagu hit dari PSY ini difahamkan telah dihalang dari tayangan kerana melanggar undang-undang. Dalam muzik video lagu tersebut, PSY dilihat menendang papan tanda ‘no parking’ dan perbuatan itu dilihat seperti merosakan harta benda awam.

Di samping itu, adegan yang berunsur lucah dalam bentuk jenakan turut juga dimuatkan di dalam muzik video ini. Oleh itu ianya dianggap tidak sesuai untuk disiarkan di stesen televisyen.

Lagu dari ahli kumpulan Ikon ini dihalang dari siaran bukan disebabkan oleh satu kesalahan sahaja seperti lagu-lagu yang lain tetapi lebih dari itu. Antara sebab lagu ini telah dihalang dari ditayangkan ialah kerana liriknya yang tidak sopan kerana terdapat banyak perkataan kesat di dalamnya.

Selain itu, adegan berparti dan penampakan botol-botol arak yang dimuatkan di dalam klip video tersebut juga merupakan diantara punca kenapa lagu ini tidak dibenarkan untuk dipertontonkan kepada masyarakat umum.

Difahamkan, halangan untuk menyiar sesetengah muzik video K-Pop ini adalah salah satu cara stesen televisyen Korea Selatan untuk mengawal konten yang ‘kurang baik’ untuk ditonton.

Seperti yang telah diperkatakan tadi, stesen televisyen ini ditonton oleh mereka dari semua peringkat umur. Oleh itu, jenis konten yang ditayangkan haruslah bersesuaian untuk semua.

Lagu-lagu yang telah dihalang tayanganya bagaimanapun masih lagi boleh ditonton di YouTube tanpa sebarang halangan.

Apa pun, pendapat anda pula macam mana? Adakah tindakan stesen penyiaran Korea Selatan tersebut wajar atau berlebih-lebihan?

Ini pula senarai lagu yang pernah ‘menghantui’ dan didengari rakyat Malaysia. Klik pada pautan di bawah untuk membaca!

10 Lagu Ikonik K-Pop Yang Pernah ‘Menghantui’ Dan Didengari Rakyat Malaysia

6 Lagu K-pop Yang Menjadi ‘Talian Hayat’ Kumpulan Daripada Dibubarkan


8 Tip Memilih Unit Kediaman Tinggi Yang Terbaik Buat Anda

Selepas puas mencari rumah, anda dah jumpa projek kediaman ‘high rise’ yang kena jiwa dan sejuk poket anda. Sekarang bahagian yang paling penting, macam mana nak pilih unit yang terbaik?

Izinkan saya nak share 8 tip ‘sure win’ yang boleh anda pakai semasa nak buat pilihan sebelum membeli kediaman tinggi. Tip ini penting kerana benda yang anda nak beli ini bernilai lebih 5 angka. Harap ini dapat membantu.

Ini perkara paling asas. Kita perlu tahu, arah timur dan barat. Kalau boleh pilih unit yang menghadap utara atau selatan bagi mengelakkan unit kediaman dari menghadap matahari petang (barat) atau pagi (timur).

Rumah boleh panas macam oven nanti kalu kena direct sun. Kalau tak ada pilihan, pilih yang menghadap morning sun sebab biasanya ia tak sepanas sunset.

Jangan lupa tengok layout unit tu jika terpaksa menghadap matahari, elakkan dari direct hit ke ruang tamu atau bilik utama. Itu ruang paling kerap kita berada.

Seboleh-bolehnya, pergi lawat site untuk dapatkan gambaran sebenar. Jangan percaya sangat pada Sales Advisor atau gambar di showroom. Nak kena tengok keadaan sekeliling.

Jangan bertentangan unit atau blok lain, nanti kurang privasi. Jika boleh elakkan menghadap jalan besar atau highway, nanti bising dan rumah cepat berhabuk.

Jangan terlalu dekat dengan sekolah, balai polis atau balai bomba (bingit), menghadap kubur atau hospital, bertentangan dengan rumah keagamaan seperti masjid, kuil atau gereja (takut ada yang terganggu) atau tapak pasar malam (bising dan kotor).

Pastikan tak menghadap tanah lapang sebab kita tak tahu apa projek yang bakal dibuat. Dan kalau terang-terang menghadap loji kumbahan atau tempat buang sampah, sila cari unit lain.

Ada juga sesetengah tempat ada High Tension Cable (HTC). Cari yang tak nampak HTC. Walaupun tak ada kajian yang sahkan HTC ini merbahaya, tapi persepsi orang kita tak boleh nak betulkan.

Kebiasaannya unit tinggi lebih baik pengudaraan berbanding unit yang rendah. Jika pilih yang rendah, elakkan menghadap tanah tinggi atau bukit atau pokok yang besar.

Cari yang facing keluar dan tak mengadap blok lain atau bangunan tinggi yang lain. Nanti pengudaraan tak berapa baik. Pandangan jadi sempit. Takut rasa lemas dan rimas apabila di dalam rumah.

Namun demikian, jika bangunan tinggi itu ialah KLCC, itu lain cerita.

Cari unit yang sediakan 2 parking lot. Zaman sekarang sekurang-kurangnya satu keluarga ada 2 kereta. Tapi jika hanya ada 1 parking lot, cari lot yang terbaik.

Minta dengan pemaju nombor lot unit nak dibeli. Berbumbung lagi bagus berbanding open space. Semak susunan lot tersebut. Biasanya unit tinggi dapat parking lot yang lebih dekat dengan lif.

Jika parking bertingkat, ia akan dapat tingkat yang paling bawah dan mudah nak masuk parking. Kalau terpaksa memilih, cuba cari lot yang selari dengan lif dan berbumbung. Kena pandai menilai secukup rasa.

Pastikan kita tahu apa objektif kita memilih unit ini. Untuk duduk sendiri atau untuk tujuan pelaburan. Kebiasaannya ada beberapa pilihan layout seperti studio, 2 bilik atau 3 bilik.

Setiap layout berbeza pula susunan bilik tidur dan ruang tamu. Kena pilih yang dirasakan sesuai dan nampak lebih luas. Jika nak duduk sendiri, 3 bilik lebih afdal jika kita ada bajet yang lebih.

Jika nak disewakan, dual-key mungkin lebih berpotensi. Studio apartment pula sesuai untuk homestay.

Buat pilihan unit berdasarkan lokasi yang diberikan. Jika boleh jangan terlalu dekat atau menghadap terus dengan pintu lif. Nanti buka pintu lif, terus nampak dalam rumah. Tengah malam sunyi nanti, bunyi ‘ting’ pun boleh menggangu.

Hadapan lif biasanya lebih sibuk dengan orang lalu lalang dan ada isu keselamatan nanti. Tapi jangan pula terlalu jauh dari lif, nanti tak tahan nak kena menapak.

Jika boleh, cari corner lot atau unit hujung untuk lebih privasi dan lebih ruang. Nak buat majlis makan-makan nanti senang. Siap boleh jadikan extra stor (pandai-pandailah nak hidup).

Jika banyak beberapa blok, nak kena tengok mana kedudukan pintu masuk utama (guard house). Jika pilih blok yang dekat guard, rasa lebih selamat.

Jika kena park kereta di luar pun, tak ada lah penat nak berjalan apabila rumah dekat dengan pintu utama. Jika nak privasi, boleh pilih blok yang jauh ke belakang.

Jika projek itu ada sediakan tempat pembuangan sampah setiap tingkat, sila pastikan unit yang dipilih tidak terlalu berdekatan. Nanti hari-hari kita duk hidu bau busuk.

Ada baik buruk memilih unit mengadap kolam renang. Jika projek sederhana atau mewah, menghadap unit menghadap pool biasanya lebih mahal. Nampak ekslusif. Orang cina pun suka unit sebegini kerana feng-shiu yang dikaitkan dengan ‘ong’.

Jika plan nak buat homestay, unit boleh nampak pool memang lagi bagus. Tapi ada juga keburukan jika terlalu dekat dengan pool, suasana menjadi agak bising bila ada orang mandi-manda, jadi kuranglah privasi.

Kebiasaannya, dekat pool ada dewan serbaguna atau BBQ pit. Jadi kenalah bersedia untuk menerima kejutan di hujung minggu atau hari keraian.

Ada antara pemaju yang menawarkan pakej fully furnished atau kosong. Kita kena bersedia untuk membuat kira-kira. Bandingkan harga jika kita sendiri yang kena sediakan kelengkapan rumah tersebut.

Berbaloi atau tidak untuk memilih pakej yang disediakan dengan perbezaan harga yang diberikan. Jangan dok terleka tengok show house yang dihias cantik. Takut lain yang diharapkan, lain pula yang kita dapat.

Akhir sekali, setiap unit yang berbeza, aras berbeza, kemudahan dan layout berbeza, pasti berbeza harganya. Yang penting kita kena tahu apa yang kita inginkan. Setiap dari kita mempunyai selera yang berbeza.

Persoalannya, mampukah kita bayar lebih untuk pilihan yang lebih baik? Tepuk poket tanya dompet. Tepuk dada tanya selera.

Apa yang pasti sekurang-kurangnya, dengan menggunapakai 8 tips di atas, kita mungkin boleh mengurangkan kesilapan dalam memilih unit.


Muzik Video One-Shot Yang Awesome Dengan Tarian Dan Projection Mapping

Kebanyakan muzik video ‘one-shot’ atau ‘single-take’ yang kita pernah tonton sememangnya menarik perhatian. Namun disebaliknya jangan kita lupa, ia merupakan hasil usaha para kru yang bertungkus-lumus memastikan semuanya berjalan lancar dan kelihatan sempurna.

Muzik video “Save Me” yang menampilkan Irma Pany ini merupakan hasil kolaborasi dua pengarah, Xavier Maingon dan Marc-Antoine Hélard dengan Superbien, sebuah agensi kreatif yang berpangkalan di Paris. Kami difahamkan sebanyak 20 hingga 25 takes telah diambil sebelum versi akhir dapat disiapkan dan projection mapping dalam video tersebut dihasilkan menggunakan Cinema 4D dan After Effects.


Muzium Perancis Mahu ‘Sedekah’ 321,178 Karya Seni Lama Kepada Orang Ramai

Kota Paris bukan hanya berkisar tentang Eiffel Tower tetapi ia adalah rumah kepada ratusan ribu karya seni. Ia adalah rumah kepada Francisco Goya, Paul Cezanne, Claude Monet dan ramai lagi.

Paris Musées, sebuah institusi awam yang mengendali 14 muzium di kawasan bandar telah membangunkan satu usaha yang lebih mudah bagi orang awam yang mahu melihat karya-karya dari ahli seni zaman dahulu.

Ia bukanlah ‘sedekah’ seperti yang anda sangkakan. Tetapi lebih kepada pemberian percuma kepada orang awam yang mahu mendapatkan karya seni ini dalam bentuk digital.

Untuk itu, pihak mereka telah memuat naik 321,178 karya seni – termasuk lukisan, gambar, dan duit syiling – ke laman sesawang di sini.

Lebih daripada 150,000 imej tersedia untuk orang awam dan pengguna boleh memuat turun imej dalam definisi tinggi.

Tetapi ada beberapa karya seni lain hanya dapat dilihat tetapi tidak tersedia dalam definisi tinggi.

“Data kami boleh diakses secara bebas dan digunakan semula oleh sesiapa atau semua orang, tanpa sebarang masalah teknikal, undang-undang atau kewangan, sama ada untuk kegunaan komersial atau tidak,” kata Paris Musées dalam kenyataan akhbar.

Pengguna boleh melayari katalog muzium atau melihat pameran secara maya.

Tahun lalu, karya JR Di Louvre hancur teruk di kota Paris. Klik pautan di bawah untuk mengetahui dengan lebih lanjut.

Karya Hebat JR Di Louvre, Paris Hancur Dalam Masa Satu Hari

Paris Saint-Germain Dan Nike Tandatangani Perjanjian Terbesar Dalam Sejarah Kelab

Gereja Ikonik Notre-Dame Di Paris Terbakar


Muzium Aiskrim Akhirnya Dibuka Di San Francisco

Berita baik buat mereka yang terlepas setiap kali muzium aiskrim datang ke bandar mereka. Hal ini kerana muzium aiskrim ini akan dibuka secara kekal di San Francisco. Sebelum ini,muzium aiskrim sering mengembara ke sekitar bandar yang berbeza dari New York ke San Francisco.

Pastinya buat anda yang gemar bergambar akan gembira dengan berita ini. Muzium tersebut menarik ramai pengunjung kerana tempatnya yang unik dan menarik yang pastinya akan memberi satu pengalaman yang manis kepada pengunjung.

Dalam muzium itu, terdapat kolam berwarna-warni daripada sprinkles, bilik yang berwarna pelangi dan banyak lagi. Jika anda ingin pergi merasai sendiri pengalaman bergambar di sini, anda boleh ke laman web Muzium Ice Cream untuk membeli tiket.

Harga tiket hanyalah $38 (~RM158). Jadi, adakah anda sanggup ke San Francisco demi gambar yang menarik?

Have YOU tried ALL SEVEN flavors of our pints at @target?! 🌈🍦 If not, which flavor are you looking to try next? 💭 No matter which you choose, our pints are bound to inspire moments like THIS 👆❤ Filled with pure HAPPINESS that can only be found when you share the sweetest treat with someone you care about 🎉 TAG US and use #PINTSHARE to show us how you experience all our flavors with your FLAVORITE people! (Image by: @icecream_inspector) #museumoficecream

A post shared by  Museum of Ice Cream (@museumoficecream) on Oct 13, 2018 at 3:05pm PDT


Muzium Batu Berwajah Manusia Di Tokyo Ini Sungguh Pelik

Jika anda merancang pergi ke Tokyo, jangan lupa untuk berkunjung ke Bandar Chichibu sekali. Di sana terdapat sebuah muzium yang mana kami kira sangat unik dan pelik!. Muzium ini memaparkan koleksi-koleksi batu berwajah manusia.

Walaupun kedengaran agak lucu, jangan ketawa dahulu kerana Muzium Chinsekikan di Chinchibu ini sangat popular di sana. Di muzium ini terdapat sebanyak 1700 koleksi batu-batu berbentuk pelik, dan 900 daripadanya dikatakan mirip seperti wajah manusia.

Malah ada di antaranya dikatakan mirip tokoh-tokoh terkenal seperti Elvis Presley, ET, Boris Yeltsin dan watak permainan video Donkey Kong, memang aneh sungguh batu-batu ni.

Pemilik asal muzium ini menghabiskan masanya selama 50 tahun mengumpulkan batu-batu berbentuk aneh sebelum meninggal dunia pada tahun 2010, dan kini tanggungjawab menguruskan muzium ini disambung oleh anak perempuannya pula.

Buat pengetahuan anda, Muzium Chinsekikan masih lagi mencari batu-batu berbentuk pelik untuk ditambah ke dalam koleksinya. Jika anda menjumpai batu berbentuk pelik, boleh la menyumbang kepada muzium ini.

Risau juga kalau terjumpa batu berbentuk seperti muka sendiri, tapi berkunjung ke Muzium Chinsekikan memang idea yang sangat menarik.


Muzium IKEA Di Sweden Ini Sangat Awesome

Berita baik untuk peminat perabot IKEA. IKEA Museum akan dibuka untuk orang ramai bermula 30 Jun ini di Älmhult, Sweden. IKEA Museum ini dibina di cawangan pertama IKEA yang dibina pada 28 October 1958 sebelum ditutup pada tahun 2012. Kemudiannya, pihak pengurusan berpendapat ianya adalah satu idea yang baik untuk membuat muzium IKEA di situ.

Ianya suatu inisiatif IKEA yang awesome kerana di muzium itu nanti akan memaparkan perabot vintage  keluaran mereka sepanjang lebih 70 tahun tertubuhnya syarikat IKEA. Lebih 20,000 produk akan dipamerkan di muzium ini nanti.

Seperti IKEA yang ada di Malaysia, terdapat juga restaurant untuk peminat-peminat IKEA’s meatballs! Kalau anda ke Sweden, jangan lupa singgah ke muzium ini. Cantik display setiap barangan yang ada di sini.


Muzium Dalam Laut Yang Pertama Di Eropah Kini Dibuka

Kalau di Jepun mereka ada muzium unik mee segera dan muzium batu berwajah manusia, di Sepanyol pula terdapat muzium yang lebih awesome! Muzium dalam laut dan ianya yang pertama dibuka di Eropah.

The Underwater Museum atau Museo Atlantico ini terletak berhampiran Pantai Bahia de Las Coloradas di kepulauan Lanzarote, ia sudah mula dibuka untuk orang ramai pada 10 Januari 2017 dengan harga tiket $12.80 Usd kira-kira RM57.00 seorang. Buat anda yang ingin ke sini, waktu operasi adalah pada pukul 10 pagi sehingga 5 petang.

Apa yang bakal anda lihat di sini adalah arca-arca ukiran yang sungguh artistik dihasilkan oleh Jason deCaires Taylor iaitu seorang pengukir terkenal dari keturunan British. Terdapat lebih daripada 300 arca yang dipamerkan di dalam muzium ini.

Walaupun ditempatkan di dalam laut, muzium ini dilindungi dinding setinggi 30 meter dengan berat hampir 100 tan. Dan ianya mengambil masa selama 3 tahun untuk siap dibina. Selain menjadi tempat tarikan pelancongan, tujuan muzium ini dibina adalah untuk menerapkan unsur moral bagi memperingatkan tentang pencemaran alam sekitar dan juga pemanasan global yang berlaku sekarang.

Buat anda yang mahu rasa pengalaman berenang dalam muzium, inilah tempatnya! Tapi tidak pasti sama ada kepakaran menyelam diperlukan atau tidak untuk melawat muzium ini. Anda boleh dapatkan maklumat lanjut mengenai Museo Atlantico melalui pautan ini.

Atau selamai muzium ini sekarang dengan menonton video di bawah:

Baca juga: Muzium Batu Berwajah Manusia Di Tokyo Ini Sungguh Pelik


“My Brother, My Hero” – Tunku Laksamana Johor, Tunku Abdul Jalil Mangkat

Tunku Laksamana Johor, Tunku Abdul Jalil Sultan Ibrahim disahkan mangkat pada jam 7 malam tadi di Wad Diraja Hospital Sultanah Aminah (HSA), di sini.

Pengumuman dibuat Yang Dipertua Jumaah Majlis Diraja Johor, Datuk Abdul Rahim Ramli, pada sidang media khas yang diadakan di Bilik Gerakan Tun Abdul Razak, Bangunan Sultan Ibrahim, dekat Bukit Timbalan, sebentar tadi.

Abdul Rahim berkata, jenazah Allahyarham akan diiring ke Istana Besar Johor Bahru dan disemayamkan di sana.

"Jabatan Agama Islam Johor (JAIJ) akan memulakan bacaan tahlil di bilik jenazah dan pada esok jam 7 pagi akan disempurnakan Istiadat Siram Jenazah dan Mengkafankan Jenazah.

"Jenazah kemudian akan disemayamkan di Petrana tujuh tingkat di Bilik Singgah Sana Istana Besar Johor," katanya.

Abdul Rahim berkata, bermula jam 9 pagi hingga 11.30 pagi, rakyat jelata dibenarkan untuk hadir memberikan penghormatan terakhir menggunakan pakaian sopan.

Tunku Laksamana Johor, Tunku Abdul Jalil Sultan Ibrahim diputerakan pada 7 Julai 1990 di HSA, di sini.

Allahyarham adalah putera keempat Sultan Johor, Sultan Ibrahim Iskandar dan Raja Permaisuri Johor, Raja Zarith Sofiah Sultan Idris Shah.

Tunku Abdul Jalil mendapat pendidikan awal di Sekolah Sri Utama Johor Bahru dan Sekolah Antarabangsa Yayasan Pelajaran Johor (YPJ) Zaikarim Johor Bahru, sebelum meneruskan pengajian dalam bidang Zoologi dan Pemuliharaan di sebuah universiti di United Kingdom selama dua tahun.

Allahyarham yang mesra dengan gelaran Lil pernah menjalani kursus latihan kepolisan selama sembilan bulan sekali gus bergelar Inspektor pada tahun 2011.

Tunku Abdul Jalil mula mendapatkan rawatan untuk penyakit kanser hati yang dihidapinya tahun lalu dan menjalani pembedahan pemindahan hati di China.

Tengku Puan Pahang, Tunku Azizah Aminah Maimunah Iskandariah, dalam laman sosial Instagram miliknya menyuarakan kesedihan beliau atas kemangkatan anak saudaranya itu. "Semoga Allah cucuri rahmat ke atas rohnya..al-Fatihah," katanya.

Tunku Panglima Johor, Tunku Abdul Rahman pula memuat naik gambarnya bersama Tunku Abdul Jalil dengan menulis "Al-Fatihah".

Tunku Idris Sultan Ibrahim pula berkongsi sekeping gambar ketika mereka kecil dengan tulisan "My Brother, My Hero" bersama kapsyen "Love and miss you…always and forever."

Anak muda yang disayangi ramai ini pasti akan dirindui terutamanya oleh Keluarga Diraja dan rakyat Johor.

Semoga Allah sentiasa merahmati Tunku Laksamana Johor yang sentiasa merendah diri, kuat, dan memberi inspirasi.

Merafak sembah takziah atas kemangkatan Tunku Laksamana Johor, Yang Amat Mulia Tunku Abd Jalil Sultan Ibrahim. Semoga rohnya dicucuri rahmat. Al-Fatihah.Baca berita selanjutnya: https://www.malaysiakini.com/news/322299

Posted by Malaysiakini (BM Version) on Saturday, December 5, 2015

LIKE dan FOLLOW Vocket di Facebook serta Instagram


My Mobile Rights: Aplikasi Aduan Telekomunikasi Sehenti Pertama Di Malaysia Dilancarkan

KUALA LUMPUR, 28 APRIL 2016 – CFM memperkenalkan aplikasi mudah alih pertamanya iaitu MY Mobile Rights (MMR) bagi mengutamakan hak pengguna. Berikutan peningkatan jumlah pengguna telefon pintar di Malaysia, aplikasi mudah alih tersebut dibangunkan dengan objektif untuk memudahkan interaksi bersama pengguna dan menggalakkan amalan kawal selia kendiri.

Dengan objektif untuk memperkasakan pengguna melalui akses yang lebih baik kepada bahan-bahan maklumat dan menggalakkan budaya kawal selia kendiri. Melalui aplikasi My Mobile Rights ini, ia menekankan kepada penawaran pelbagai informasi berkaitan syarikat telekomunikasi dan tips-tips untuk menjadikan pengguna bijak.

Pengguna boleh menggunakan aplikasi berkenaan dengan empat (4) ciri yang disediakan, namun penyerahan aduan adalah elemen utama dalam MMR:

1. Penyerahan Aduan
2. Lokasi Penyedia Perkhidmatan
3. Tip dan Panduan
4. Pelan Pilihan

Melalui aplikasi MMR, aduan yang dilaporkan oleh pengguna akan terus dikemukakan kepada Penyedia Perkhidmatan dan CFM. Penyedia Perkhidmatan perlu memberi maklum balas kepada aduan pengguna dalam masa tiga (3) hari bekerja. Pada masa yang sama, pengguna juga akan menerima notis melalui emel dan satu salinan penyata aduan selepas mereka melengkapkan proses penyerahan aduan melalui aplikasi tersebut.

Aplikasi My Mobile Rights boleh dimuat turun oleh pengguna di Google Play Store dan Apple App Store secara percuma.


My Story Cafe Untuk Penduduk Shah Alam Yang Mencari Kelainan

Tiada lagi menjadi masalah untuk mencari hidangan western dan tempatan yang menyelerakan di Kota Kemuning, Shah Alam. Dengan dekorasi bertemakan ala Inggeris, mood selera anda pasti naik serta merta apabila memasuki sahaja ke My Story Cafe.

Sesuai dengan konsep bercerita, cafe ini menyediakan ruang sudut membaca buat para pelanggannya. Bagi anak-anak, turut disediakan ruang bermain dan juga dinding untuk melukis. Boleh lepak di sini hari-hari nampaknya.

Tambah menarik lagi, terdapat dekorasi pokok besar di pintu masuk cafe ini. Disebabkan keunikannya, ada pelanggan yang saja-saja datang bergambar dengan pokok besar ini tanpa membuat pesanan makanan pun ujar pemilik cafe, Tuan Asrul Husni Hussain.

Tidak dinafikan suasanya memang inviting, namun misi kami lebih penting iaitu, makan.

BACA: Restoran Cina Muslim Amber, Menu Bertaraf 5 Bintang Dengan Harga Murah Tak Terduga

Sebagai permulaan, kami dihidangkan dengan minuman yang menambat mata hati kami. Kesemua jusnya memang segar dan menyegarkan.

Dari baris hadapan kanan ialah jus Spanish Green Hornet, jus GreenMundo dan diikuti dengan jus Apple Asam Boi. Barisan belakang dari kanan ialah Mango Smoothies dan diikuti jus paling istimewa adalah jus Kelangit.

Kenapa Kelangit? Kerana sambil meminum jus ini, anda akan terfikir-fikir apakah kandungan rahsianya, sampai naik ke langit. Tak perlu risau, kami beritahu sekarang. Ramuan air Kelangit terdiri daripada buah nangka, buah epal, buah lemon, saderi, buah nenas dan sedikit soda.

Ya, kami sudah tahu ramuan rahsianya. Namun, tidak pula kami ingin hasilkan sendiri minuman ini kerana dikhuatiri kualitinya ke laut. Eh.

BACA: Fuud & Co, Ayer Keroh, Melaka Sediakan Makanan Laut Dan Barat Di Bawah Satu Bumbung

Mushroom Soup, hidangan pemula yang sangat sesuai untuk apa jua hidangan seterusnya. Menampilkan rasa dan aroma cendawan dan dikisar bersama cream yang tidak terlalu lemak. Cicahkan bersama Garlic Bread memang sedap. Penggemar sup ini tentu “Like” ? tanpa tunggu suapan kedua.

BACA: Hungry Bunch, Sunway Pyramid Kafe Untuk Kaki Shopping Yang Sedang Lapar

Hidangan yang agak berat dimulakan dengan Chicken Grill. Ayam dipanggang secukupnya namun isinya tetap juicy dan kena pada temponya. Dituangkan bersama sos mushroom menyerlahkan rasa enaknya.

Jika anda peminat Chicken Grill berita baik buat anda kerana menu ini kini ditawarkan dengan harga promosi RM9.90 sahaja sehingga 31 Disember 2015 ini. Tak percaya? Lihat sini.

Mexican Meehoon – menu yang mirip seperti meehun goreng Singapore ini amat berlainan kerana dihidangkan bersama sos berperisa mint, masam-masam manis & segar pudina. Dihidangkan juga bersama sambal kicap cili padi untuk peminatnya. Jika anda ber”mood” tempatan, anda perlu cuba menu ini.

Lagi menu best antaranya ialah Salmon Steak. Penggemar salmon tak akan merungut. Salmon digril secukup rasa dan sentiasa enak bersama sos tartar/mayonis.

Hidangan seterusnya merupakan spaghetti Carbonara yang penuh lemak. Kami cadangkan anda tambah sedikit garam & pepper untuk rasa yang lebih kick sekiranya kena dengan citarasa anda.

Mac & Cheese – kepada yang ingin datang membawa anak-anak, ini menu wajib order. Mereka pasti sukakannya. Memang terasa lemak keju tapi tidak keterlaluan. Jika suka pedas, taburkan sedikit cili.

Benda boleh bincang, mohon saja dengan pelayan, mereka pasti sediakan untuk anda kerana servis layanan café ini memang terbaik.

Tiba masa untuk kami nikmati signature dish café ini iaitu Lamb Rack. Rasa kambingnya memang tidak dapat dinafikan. Porsinya memang baik. Tekstur daging yang lembut, dimakan bersama kentang lenyek dan sos rahsia milik chef pasti buat anda ingin kembali ke café ini.

Tidak ketinggalan menu tempatan yang biasa kita jumpa waktu sarapan pagi. Namun, café ini menyediakannya dengan cara yang lebih istimewa iaitu Nasi lemak Piramid & Rendang Ayam. Sinonim dengan namanya, ia memang dihidangkan dengan susunan tinggi seperti piramid.

Maaf, kami agak cemerkap apabila terlalu teruja melihat presentation hidangan ini menyebabkan timbunan piramid runtuh. Rasanya sedap dengan sambal manis pedas. Turut dihidang bersama rendang ayam, nampak kering tapi kaya dengan rasa enak rendang dengan sedikit pedas. Pasti tidak menyesallah.

Terdapat juga hidangan Rib Eye Steak buat anda peminat daging. Anda boleh memilih untuk dihidangkan bersama sos black pepper atau sos mushroom mengikut selera.

Ada pelbagai lagi hidangan menarik dari My Story Café sebagai pilihan. Bagi para penggemar hidangan makanan laut, mulai 15hb Disember 2015, hidangan berkonsep “Jari Comot” bakal disediakan.

Berkonsepkan makan bersama keluarga di atas saprah, terdapat pelbagai pilihan makanan laut untuk sama dinikmati. Makan berjemaah dengan keluarga dan rakan-rakan di dalam suasana santai lebih bermakna demi mengeratkan hubungan silaturrahim, bukan?

Ada 11 jenis makanan laut istimewa yang bakal menanti para tetamu sebagai permulaan dan dikatakan akan ditambahkan dari semasa ke semasa nanti.

Antara hidangan pilihan adalah seperti ketam, udang, udang galah, Alaskan Crab Legs dan ketam Alaska disediakan.

Amacam? Moga menu ini dapat membantu menghilangkan rasa kempunan mencari masakan laut yang halal dan sedap untuk dikongsi rakan dan keluarga anda.

Untuk mengakhiri persinggahan kami di sini, kami dihidangkan dengan barisan kek yang menyelerakan seperti Chocolate Ganache, Cheese Cake dan Oreo Cheese Cake.

Kami sangat syorkan anda cuba Oreo Cheese Cake, lemak dimulut ditambah dengan rasa rangup Oreo. Memang meleleh. Kalau ada ruang untuk dessert di dalam perut anda, tak salah kalau mencuba manisan ini.

Apa tunggu lagi? Cepat-cepat singgah ke My Story Cafe lepas habis baca post ini ya.

Nama Premis : My Story Cafe
Lokasi : No 8 Jalan Anggerik Vanilla Y31/Y, Kota Kemuning , 40460 Shah Alam , Selangor (waze)
Layari laman Facebook, Instagram dan Website cafe ini.
Waktu beroperasi :
Isnin hingga Khamis, 12.00pm – 10.00pm
Jumaat, 3.00pm – 11.00pm
Sabtu, 12.00pm – 11.00pm
Ahad, 5.00pm – 11.00pm

BACA: Nikmati Hidangan Seisi Keluarga Yang Memuaskan Di Baba & Co., Sunway Giza Mall Kota Damansara

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


‘MyCar’ Perkhidmatan E-Hailing Terbaru Yang Anda Perlu Cuba

Ramai yang sudah sedia maklum perkhidmatan Uber di Asia Tenggara akan diambil alih oleh Grab dan ramai juga yang berseloroh mereka kini tiada option lain untuk perkhidmatan e-hailing untuk digunakan di Malaysia terutamanya.

Namun jangan gentar kerana sudah ada perkhidmatan e-hailing baharu yang boleh dijadikan alternatif kepada Grab selepas ini. MyCar baharu sahaja dilancarkan 1 Februari lalu dan menurut pengasas MyCar, Mohd Noah berkata aplikasi ini memberi ruang kepada pemandu serta pengguna Uber dan Grab yang mungkin terkesan daripada gabungan ini.

“Bulan lalu, kami ada lebih kurang 2,000 pemandu yang sudah mendaftar bersama kami. Tetapi sejak berita gabungan Grab dan Uber, permohonan untuk menjadi pemandu untuk MyCar juga melonjak naik dan kami sudah mempunyai pemandu sehingga 10,000 ketika ini. Dan setiap hari kami menerima permohonan untuk pemandu baharu,” kata Mohd Noah.

“Pendaftaran pemandu e-hailing juga mengikut peraturan ditetapkan oleh Suruhanjaya Pengangkutan Awam Darat (SPAD) dan agensi terbabit demi keselamatan pengguna. Jika pemandu pernah bersama Grab atau Uber sebelum ini, permohonan mereka akan lebih mudah untuk diluluskan,” tambah Mohd Noah.

Setakat ini, MyCar sudah mempunyai 58,000 pengguna yang berdaftar dengan aplikasi ini dan sejak beberapa minggu yang lalu, mereka sudah menerima lebih 5,000 tempahan daripada pengguna untuk perkhidmatan MyCar setiap hari.

MyCar menawarkan lima jenis kenderaan mengikut pilihan pengguna iaitu ekonomi, premium, MPV kompak, MPV premium dan teksi dengan kerjasama syarikat teksi lain. Tambang MyCar pula bermula pada harga RM5 dan untuk promosi, tambang perjalanan untuk ke KLIA hanya RM55 sehala; lebih murah daripada perkhidmatan e-hailing sedia ada.

Untuk anda yang biasa menggunakan khidmat e-hailing, ada boleh muat turun aplikasi ini di Play Store  dan App Store.


8 Tip Penting Jika Dipatuk Ular Dan Bagaimana Kenalpasti Mangsa Patukannya

Suhu akibat El-Nino di Malaysia semakin panas mengakibatkan binatang berbisa seperti ular mula mencari tempat perlindungan yang lebih sejuk.

Akan tetapi kehadiran mereka boleh mendatangkan bahaya kepada manusia. Kebiasaannya ular akan segera beredar jika ternampak kelibatan manusia atau haiwan pemangsa yang lain.

Namun jika kita mengganggu sarangnya atau merasakan dirinya terancam maka ular akan mempertahankan dirinya segera.

Jika terpatuk oleh ular, berikut adalah langkah-langkah penting untuk menyelamatkan nyawa:

Tenangkan sahabat anda sekiranya dia di patuk ular.

2. Beredar daripada kawasan bahaya pada kadar segera.

3. Hadkan pergerakan badan terutama kawasan yang dipatuk.

Sebarang pergerakan otot meningkatkan penyerapan bisa ular ke dalam saluran darah dan limpa.

Jangan buat apa-apa pada kawasan luka seperti IKAT, SEDUT BISA ULAR, TOREH LUKA, GOSOK, PICIT LUKA, MENYAPU UBAT HERBA/BAHAN KIMIA dan lain-lain.

Ini kerana perbuatan ini akan meningkatkan risiko jangkitan kuman pada luka, bisa mudah masuk ke saluran darah dan pendarahan teruk pada kawasan luka.

5. Baringkan mangsa dalam keadaan yang selesa.

Kurangkan pergerakan kawasan luka patukan dengan bantuan ‘sling’/’splint’ (alat keras yang akan mengurangkan pergerakan kawasan luka).

6. Sekiranya bisa ular masuk ke dalam biji mata, curahkan air ke kawasan mata yang terjejas dengan sebanyakknya.

Barang-barang seperti jam tangan, rantai, gelang dan pakaian yang ketat HANYA SEMASA di dalam perjalanan ke hospital atau di hospital sahaja dan bukannya di tempat kejadian.

8. Hubungi pihak BOMBA/JPAM/ambulans untuk bantuan pengangkutan.

Ini akan meningkatkan peredaran darah seterusnya mempercepatkan kesan bisa ular.

2. Jangan cuba-cuba untuk menangkap ular.

Serahkan tugas tersebut kepada pihak penyelamat seperti JPAM/Bomba. Apa yang perlu anda lakukan adalah mengingati warna badan, bentuk kepalanya (tiga segi/bulat), keadaan ular (contohnya posisi menegak untuk mematuk bagi ular senduk).

Tanda-tanda akibat patukan ular adalah bergantung kepada kumpulan ular. Kumpulan Ular yang sering didapati di Malaysia adalah:

1. Elapidae (Ular Tedung Selar, Senduk, Katam Tebu etc)

Tanda-tanda patukan ular daripada kumpulan Elapidae (Senduk, Tedung Selar, Katam Tebu etc) adalah berbisa kepada saraf (neurotoxin) dan berbisa kepada jantung (cardiotoxicity):

1 .Mangsa kelihatan amat letih (drowsiness)
2. Masalah membuka kedua belah biji mata ( bilateral ptosis)
3. Masalah bercakap, membuka mulut, menggerakkan bibir atau menelan.
4. Masalah bernafas (respiratory failures).
5. Masalah pergerakan jantung (cardio failures).
6. Bisa ular senduk / tedung selar juga boleh menyebabkan luka patukan menjadi buruk, gangrene dan pembengkakan yang teruk.

Bisa ular daripada kumpulan ini boleh dikesan tanda-tandanya seawal 15 minit selepas patukan.

Bagi kumpulan ular Viperidae (Ular Kapak) ianya berbisa kepada sistem pendarahan manusia (hemato-toxicity). Tanda-tanda mangsa dipatuk oleh ular tersebut adalah:

1. Luka kawasan patukan mengalami pembengkakan yang teruk dan pendarahan yang tidak berhenti.
2. Kawasan sekeliling luka menjadi hitam, gangrene.
3. Berlaku pendarahan sistemik seperti pendarahan gusi, dalam usus/perut, mudah lebam jika kawasan badan terhentak dengan objek keras dan paling bahaya pendarahan dalam otak atau organ utama badan.
4. Blister atau Lepuh Berair pada kawasan sekitar luka patukan.

Kejadian patukan ular adalah amat kurang di Malaysia berbanding kemalangan jalanraya. Namun masyarakat perlulah berhati-hati dalam apa jua keadaan terutama ketika cuaca panas melampau ini.

Tip dan ilmu mengenai tanda-tanda patukan ular akan membantu kita menyelamatkan nyawa mangsa.

Jika anda tidak tahu hendak berbuat apa-apa, hubungi sahaja pihak penyelamat untuk bantuan segera.

Jangan berlagak seperti HERO Hindustan dengan menghisap bisa di betis seorang gadis. Kelak, anda dahulu yang pergi menghadap Ilahi.


MyCar Tawar Tambang Hanya RM59 Ke KLIA

Ini merupakan berita baik buat anda yang ingin menikmati penjimatan ke Lapangan Terbang Antarabangsa Kuala Lumpur (KLIA) kerana MyCar kini menawarkan harga termurah untuk anda. Harga tambang kadar rata adalah dari RM59 untuk perjalanan pergi atau balik dari KLIA.

Menurut Pengarah Platforms Apps Sdn Bhd, Mohd Noah Maideen, mengatakan bahawa harga kadar rata ini ditetapkan untuk menyediakan harga termurah di samping memudahkan dan memendekkan masa perjalanan orang ramai yang ingin ke KLIA. Ini adalah selari dengan visi MyCar untuk meyediakan perkhidmatan e-hailing terbaik untuk pengguna di rantau ini.

Kini anda memiliki lebih banyak pilihan untuk ke KLIA selain menggunakan bas, tren atau perkhidmatan e-hailing sedia ada. Malah, anda juga boleh membuat tempahan awal jika tidak mahu terlewat ke KLIA.


MyCar Tawar Tambang Permulaan RM3.00 Sempena PRU14 Esok

Esok merupakan hari sangat penting bagi rakyat Malaysia iaitu pilihan raya yang ke 14. Jadi esok akan berlaku kesesakan di kawasan yang menjadi tempat pembuangan undi. Masalah seperti parking atau tiada kenderaan untuk pergi mengundi pasti akan timbul.

Untuk menyelesaikan masalah ini mungkin anda boleh mencuba perkhidmatan e-hailing ini MyCar, yang baharu sahaja dilancarkan 1 Februari lepas. Baru-baru ini mereka mengumumkan bakal memberi harga istimewa tambang permulaan RM3.00 sahaja di seluruh Malaysia sempena pilihan raya yang bakal berlangsung esok.

Jadi anda ada option untuk keluar mengundi dengan menaiki kenderaan sendiri atau lebih mudah, naik saja MyCar. Tambang ini sah pada 9 Mei 2018 sahaja sempena pilihan raya.


MyCC Minta Shopee Beri Respon Isu Kelewatan Penghantaran Barang

Sejak kebelakangan ini, platform Shopee paling banyak menerima aduan ekoran perkhidmatan yang tidak memberangsangkan termasuklah platform dan juga logisitik. Salah satu aduan yang sering menjadi bualan hangat adalah kelewatan penghantaran barangan pelanggan pada saban hari.

Dengan angka aduan yang semakin meningkat, kini pihak MyCC menyatakan telah berhubung dengan Shopee Malaysia dan menbincangkan dalam untuk lebih memahami platform Shopee serta industri logistik.

MyCC menekankan mereka sangat mengalu-alukan pelbagai inovasi tetapi dalam masa yang sama menekankan para pemain industri perlu memastikan ia tidak membawa kesan negatif kepada pengguna mahu pun penjual. Disebabkan itu, kini pihak Shopee diminta memberikan sebab dan cara mengatasinya kepada MyCC.

MyCC telah menetapkan tarikh respon kembali perlu dibuat sebelum akhir Oktober 2022. Selain Shopee, MyCC menyatakan mereka turut akan meneruskan usaha dalam terus memantau pelbagai pemain industri dalam pasaran sama. Malah, setiap pihak perlu memainkan peranan dalam memastikan pengguna sesebuah platform terjaga.


Kenapa Anda Perlu Ikut Rapat #MYCYBERSALE 2016 Sepanjang Minggu Ini

Minggu ini bermulanya jualan online paling awesome dan unggul untuk tahun ini, #MYCYBERSALE 2016! Ini adalah #MYCYBERSALE yang ketiga anjuran Malaysia Digital Economy Corporation (MDEC). #MYCYBERSALE tahun ini mensasarkan jualan RM200 juta dalam masa 5 hari sepanjang minggu hadapan.

#MYCYBERSALE tahun ini lebih meriah kerana lebih 600 merchants mengambil bahagian. Jenama-jenama besar seperti UNIQLO, Giordano, Kinokuniya, Levi’s, Dell dan banyak lagi akan turut serta. Berbanding tahun-tahun yang lalu anda mempunyai lebih banyak option untuk membeli belah di #MYCYBERSALE tahun ini. YES!

#MYCYBERSALE adalah inisiatif MDEC untuk mencapai peningkatan yang lebih tinggi dalam bidang eCommerce tempatan dan luar negara. #MYCYBERSALE tahun 2015 mencatatkan jualan RM117.7 juta, peningkatan sebanyak 75% berbanding tahun 2014. Ini menunjukkan trend pengguna membeli secara atas talian telah meningkat dan kian ramai yang berbelanja secara atas talian.

Sebelum anda berbelanja, jom kita berkenalan dahulu dengan 4 ikon #MYCYBERSALE yang awesome dan trendy ini.

Jadi apa persamaan Jarimiah, Pinky, Nailson dan Jojari ini? Mereka semuanya kaki shopping secara online dan akan pukul habis shopping di #MYCYBERSALE minggu hadapan! Sebabnya? Produk dan servis yang merangkumi fesyen, travel dan tech akan mengalami diskaun hebat  sehingga 90%!

Dan untuk kaki travel, anda perlu teruja sebab 4 syarikat penerbangan negara (Malaysia Airlines, FireFly, AirAsia, Malindo) akan membuat sale untuk tiket mereka. Nak tahu tawaran hebat tiket penerbangan kenalah selalu buka laman #MYCYBERSALE. Manalah tahu dapat beli tiket return ke Korea dengan harga RM500 kan?

Jadi jangan lepaskan peluang keemasan ini untuk berbelanja di #MYCYBERSALE sepanjang minggu ini. Kami di Vocket akan update deal hebat yang akan berlangsung sepanjang #MYCYBERSALE ini. Jadi kena save dan buat favourite laman mycybersale.my . Kalau terlepas jualan hebat 5 hari ini, menangis tak berlagu anda nanti.


Jangan Terlepas Peluang Jualan Hebat ‘Kaw Kaw’ Di #MYCYBERSALE2016 Minggu Hadapan

#MYCYBERSALE2016 kembali untuk tahun 2016 dan edisi kali ini paling hebat dengan penyertaan lebih 600 eTailers dan 100 jenama tempatan! Tahun ini pastinya meriah kerana 600 eTailers ini akan berlumba-lumba membuat sale yang kaw kaw punya untuk anda!

#MYCYBERSALE2016 ini adalah anjuran Malaysia Digital Economy Corporation (MDEC) dan disokong penuh oleh Kementrian Perdagangan Dalam Negeri. Bagi yang baru dengar atau tahu tentang #MYCYBERSALE2016, #MYCYBERSALE2016 adalah acara atas talian di mana eTailers terkemuka tanah air bersama-sama mengadakan jualan hebat dalam tempoh yang sama. Antara yang mengambil bahagian adalah Lazada, 11Street, Shopback dan banyak lagi.

Buat julung kalinya 4 syarikat penerbangan; AirAsia, MAS, Malindo dan Firefly menyertai #MYCYBERSALE2016 yang semestinya akan mengadakan diskaun hebat untuk tiket penerbangan mereka. Dengar cerita tiket yang akan dijual bersempena #MYCYBERSALE2016 ini sangat awesome.

Jadi bagi pengguna, apa yang anda boleh harapkan dari #MYCYBERSALE2016 ini? Semestinya potongan harga yang menarik dan kemungkinan besar free shipping untuk produk yang anda beli dalam minggu hadapan. Jangan terkejut sebab ada produk yang memberi anda sehingga 90% diskaun!

Jadi teruskan bersama kami dan kami akan sentiasa update tawaran terbaik yang anda boleh dapat sepanjang minggu hadapan. Buat masa ini, anda hanya perlu keep calm, kumpul duit dan nantikan tawaran terbaik di MYCYBERSALE2016!


10 eTailers Pilihan Kami Dengan Promosi Yang ‘WOW’ Di #MYCYBERSALE2016 Setakat Ini

Pejam celik, pejam celik rupanya #MYCYBERSALE2016 dah berlangsung selama 3 hari. Memang kami rambang mata dengan promotion yang berlangsung. Di sini kami senaraikan 10 eTailers yang menawarkan tawaran hebat yang berjaya menawan hati kami.

Dan sebelum kita ke senarai etailers pilihan kami untuk kali ini, Jom dengar confession Jarimiah dan Pinky dahulu dalam video di bawah ini.

Anda ada simptom dan persamaan seperti Jarimiah dan Pinky? Kalau ya, teruskan lihat senarai di bawah untuk tahu betapa awesome #MYCYBERSALE2016 tahun ini. Sedia? Lets go!

Ini peluang untuk anda terbang ke destinasi yang anda mahu dengan potongan harga 20%. Rasa macam tak banyak tetapi kalau anda buat kira-kira, memang murah dan berbaloi! Tempah sekarang untuk penerbangan dari 7 February 2017 – 25 May 2017. Tawaran ini sah untuk destinasi yang terpilih dan Bali adalah antara lokasi yang dapat potongan 20% ini. Yahoo!

Shopee nak beri anda iPhone 7 (128GB) serba baru! Macam mana caranya? Mudah sahaja. Anda hanya perlu berbelanja di Shopee sepanjang minggu ini Lebih banyak anda berbelanja, lebih besar peluang nak dapat iPhone 7 ini. Manalah tahu anda pembeli yang bertuah untuk dapat iPhone 7 ini.

Girls, this is your link to shop till you drop! Banyak pilihan baju yang cantik-cantik kini dengan potongan harga sehingga 70%! Selepas ini tiada lagi dilemma untuk pakai baju yang sama ke tempat kerja atau ke majlis keraian.

Seperti biasa, daily deals ini anda cuma dapat secara online esklusif di #MYCYBERSALE2016 sahaja! Setiap hari dealnya akan berubah-ubah. Jadi kena jenguk hari-hari untuk tahu sale hari ini produk apa dan hari esok produk apa.

Kami memang selalu membeli di Lazada dan kini diskaun pula 95% untuk produk yang terpilih. Power! Anda kena selalu lihat ‘Flash Sale’ untuk deal hebat. Sebentar tadi ada cermin mata Ray Ban dengan potongan harga 60%.

Lelong! Lelong! Memang lelong habis ni. Dan kebanyakkan produk di Lelong free shipping sepanjang minggu ini! Paling menarik hati saya adalah controller PS4 kini dengan potongan harga 31% dan free shipping. FIFA 17 sudah berada di pasaran. Takkan anda mahu guna controller lama lawan rakan anda nanti.

Berita baik buat abang-abang sado di luar sana! Untuk 200 orang yang pertama, anda hanya perlu membayar RM300 untuk pakej produk Mesotropin berharga RM870! Dalam pakej ini, anda akan terima Mesotropin Tablet, Hydro Whey,tshirt dan eBook untuk anda jadi lebih sado dan handsome! Ini betul-betul berbaloi. Kena cepat untuk jadi 200 yang pertama kerana promosi ini terhad kepada 200 orang yang pertama sahaja.

Siapa yang tak minat Upin Ipin kan? Kalau anda tak minat, anak saudara atau anak anda pasti minat. Inilah peluang anda untuk mengembirakan mereka sekali sekala. Sekarang segala produk Upin Ipin termasuk plush toys dijual dengan harga promosi sehingga 60%! Betul betul betul!

Peti ais anda rosak? Anda nak tambah pengdingin hawa di bilik? Masa inilah untuk anda berbelanja sebab Seng Heng memang potong harga habis untuk produk elektronik yang terpilih. Macam Samsung 1.0HP Air-Cond ini. Harga asal RM1300, sekarang tinggal RM800 sahaja. Nice!

Jom support produk makanan buatan tempatan! Paling best untuk produk di bawah Produk Jimat Combo, free shipping ke serata Malaysia. Yeah! Nak tahu barangan mana di bawah kelas ini, kena check out laman Agrobazaar.

Kami sudah kata #MYCYBERSALE2016 kali ini memang hebat. Ada lagi 3 hari untuk anda berbelanja dan menjadi pengguna yang bijak. Kalau hari ini tak ada yang menarik di hati anda, esok cuba anda lawat lagi laman #MYCYBERSALE2016. Pastinya anda terpikat dengan salah satu tawaran yang ada di sana.

Ini cuma 10 dari 600 eTailers yang mengambil bahagian. eTailers lain pun tak kurang hebat promosi dan sale mereka! Nak tahu eTailers yang lain, kena klik d sini untuk ke laman #MYCYBERSALE2016. Renung-renungkan dan selamat bershopping!


‘Kalau Caprice Nak Saman, Boleh Hantar Surat Kepada Peguam Kami’ – Ameer Ali Mydin

Kecoh sejak pagi tadi apabila Caprice memaklumkan tweet yang baru sahaja dimuat naik Twitter MYDIN merujuk kepada beliau. Beliau yang berang dengan situasi yang berlaku turut menuntut MYDIN menurunkan tweet tersebut serta membuat video permohonan maaf. Sekiranya ingkar, saman bernilai RM30 juta akan dilakukan pihak beliau.

Situasi tegang yang tercetus melibatkan Caprice atau turut dikenali sebagai Tiger of AlQuds turut mendapat respon Pengarah Urusan MYDIN, Datuk Wira Dr. Ameer Ali Mydin.

“Kami  tak ada sebut nama Caprice atau ‘tag’ Caprice dalam hantaran kami, kenapa dia nak terasa?”, respon Datuk Wira Dr. Ameer Ali Mydin.

Dilaporkan pihak mereka tidak membuat sebarang kesalahan dalam mana-mana ciapan dan hantaran yang dimuat naik sekaligus menepis dakwaan sengaja perli atau menghina individu tersebut.

Bukan teh je ada dekat mydin ni, cili pun ada. Macam-macam cili ada. Cili kering, cili merah, hijau, cili boh semua ada lah. Nak masak tu letak sikit-sikit je. Takut pedas sangat pula 🌶 pic.twitter.com/y9enYezZ3D

— MYDIN (@MydinMalaysia) October 20, 2022

“Kalau betul Caprice nak saman, hantar surat saman kepada pihak kami, biar peguam saya nanti akan semakkan,” katanya ringkas.

Tebaharu, Caprice menerusi Insta Stories beliau turut tampil dengan inisiatif membelanjakan barangan keperluan dapur di mana orang ramai berpeluang memilih cawangan MYDIN terdiri daripada Subang Jaya, Bukit Jelutung dan Batu Caves.

Inisiatif Caprice turut disambut baik oleh Ameer Ali yang memaklumkan sekiranya Caprice mahu membuat kerja amal dengan membelanjakan barangan keperluan buat rakyat Malaysia, MYDIN mahu turut serta dengan menawarkan 1 kilogram paket gula.

Meskipun dikecam serta menerima pelbagai respon di kalangan netizen, Caprice memaklumkan dirinya kekal tenang sekaligus menepis dakwaan beliau ‘koyak’ dengan tweet daripada pihak MYDIN.


MYDIN Janji Tawarkan ‘Menu Rahmah’ Sekurang-Kurangnya 3 Bulan, Bergantung Kepada Situasi Ekonomi

Menu Rahmah yang dilancarkan oleh kerajaan telah mendapat sambutan yang baik daripada rakyat ketika ini. Inisiatif itu bertujuan memastikan golongang B40 khususnya mampu membeli makanan di restoran pada harga yang berpatutan.

Rata-rata ramai yang menyerbu kedai-kedai makan yang menawarkan set makanan yang berharga RM5 untuk waktu tengah hari dan malam.

Dalam satu klip rakaman temu bual Pengarah Urusan MYDIN, Datuk Wira Dr. Ameer Ali Mydin, beliau ada berkongsi bagaimana mereka melaksanakan inisiatif tersebut.

ini baru jujur… terus ke point… tak perlu guna sangat perkataan rakyat Tu🤣🤣.. #mydin #makananpercuma #salahudinayub #kpdnhep #menurahmah #hargabarangnaik #kerajaanperpaduan #perutrakyat #kempen #kpdn #menterikossarahidup

Menurut beliau, penyediaan setiap menu itu telah dibuat ‘kira-kira’ terlebih dahulu untuk memastikan syarikatnya mendapat ‘keuntungan’ daripada insiatif tersebut.

“Saya kira balik juga. Ayam harga berapa, potong 8 jadi kos berapa, sambal berapa, packing lagi berapa. Ye lah, tak adalah untung banyak sangat. Tapi kita tak rugi.

“Maknanya the plan can go on for longer period. Untuk MYDIN kita janjikan kurang-kurangnya 3 bulan. Kita tak tahu ekonomi global macam mana, tapi at least untuk MYDIN kita janjikan sekurang-kurangnya 3 bulan. Harap-harap kita boleh panjangkan (inisiatif ini),” kata beliau.

Tambahnya lagi, inisiatif ini juga merupakan salah satu marketing untuk rangkaian pemborong dan peruncit tempatan halal terbesar di Malaysia itu.

Jika ramai orang datang makan di mana-mana cawangan MYDIN, mereka juga pasti tidak akan lepaskan peluang untuk membeli barangan di dalam pasaraya tersebut.

“At the end of the day, it’s also marketing for us. Kalau orang lain tak buat, kita buat, orang akan datang. Datang MYDIN makan RM5, kemudian dia pergi beli barang untuk anak nak sekolah, dia boleh pergi atas. Nak puasa, nak raya nanti, dia beli barang raya,” terang Datuk Wira Dr. Ameer Ali Mydin.

Dalam pada itu, Presiden Persatuan Pengguna Kedah (Cake), Mohamad Yusrizal Yusoff berkata, inisiatif baik yang dilaksanakan itu seharusnya berterusan agar rakyat dapat menikmati impak dan faedah dalam usaha mengurangkan kos sara hidup, lapor Sinar Harian.

Beliau berharap kerajaan tidak melaksanakan Menu Rahmah hanya dalam tempoh tertentu atau bersifat sementara kerana ia membantu mengurangkan beban rakyat yang berdepan dengan kenaikan harga makanan serta barangan mentah.


Mydin Sedia Untuk Menjual Francais Sam’s Groceria Dengan Nilai Mencecah RM50 Juta

Sekiranya anda menetap di kawasan bandar, kami yakin anda cukup kenal dengan kedai runcit premium Sam’s Groceria bukanlah perkara asing bagi anda. Penawaran barangan yang berkualiti tinggi yang diimport dari negara luar antara yang menjadi keistimewaan Sam’s Groceria.

Terbaru, Mydin Mohamed Holdings Bhd yang memiliki pegangan francais Sam’s Groceria telah mengumumkan mereka bersedia untuk menjual francais ini kepada mana-mana syarikat yang berminat.

Keputusan ini dibuat selepas Mydin Mohamed Holdings Bhd telah mencatat kerugian tahunan pertama mereka sebanyak RM156 juta sepanjang 6 dekad beroperasi. Kerjasama membangunkan Kedai Rakyat 1 Malaysia dikatakan antara punca yang membuatkan Mydin Mohamed Holdings Bhd rugi.

Pemilihan untuk menawarkan francais Sam’s Groceria dibuat selepas syarikat ini gagal menarik para pelanggan yang majoritinya terdiri daripada golongan expatriot. Kegagalan untuk memenuhi permintaan seperti penjualan arak antara yang membuatkan Sam’s Groceria mengutip penjualan yang sedikit rendah.

Berdasarkan analisa, francais Sams’s Groceria dianggarkan berjumlah sekitar RM50 juta. Penjualan francais ini kepada syarikat lain membolehkan Mydin Mohamed Holdings Bhd menstruktur semula model bisnes mereka bagi mencapai keuntungan yang positif pada tahun-tahun akan datang.

Diharap keputusan yang dibuat ini bukanlah petanda ekonomi negara sedang tenat dan sekadar stategi bagi memantapkan bisnes syarikat yang berpengaruh dalam industri peruncitan ini.


‘Mydin Rugi Setengah Juta Akibat Cuti Tambahan Raya’- Datuk Ameer Ali Mydin

Rakyat Malaysia sudah pasti menyambut baik dengan pengumuman penambahan cuti raya yang diumumkan baru-baru ini. Ramai yang merancang mahu meluangkan lebih masa dengan keluarga tersayang dengan pelepasan yang diberikan.

Namun berbeza pandangan pula buat pemilik rangkaian peruncitan terbesar negara, Datuk Ameer Ali Mydin yang mengkritik pengumuman mengenai cuti tambahan untuk Hari Raya Aidilfitri.

Betul lah apa si Ameer ini cakap. Bukan Mydin sahaja yang rugi malah negara juga rugi berbilion RM setiap kali cuti khas diumumkan. Sebab itu cuti tak boleh diberi sesuka hati kecuali untuk keadaan yang amat memerlukan. Sebagai Menteri Kewangan, Anwar pun tahu perkara ini. https://t.co/uld0RtD8U2

— Roman Akramovich (@SyedAkramin) April 18, 2023

Beliau mendedahkan syarikatnya mengalami kerugian sekurang-kurangnya setengah juta akibat pengumuman oleh Perdana Menteri, Datuk Seri Anwar Ibrahim semalam.

Tambah Ameer lagi, jumlah kerugian perniagaan akibat pengumuman cuti tambahan boleh digunakan untuk kegunaan lain yang lebih baik, seperti menurunkan harga Menu Rahmah dan barangan lain.

Tegasnya, ini lebih menguntungkan rakyat dan bakal memberikan manfaat kepada 500,000 orang. Beliau juga berpendapat bahawa kerajaan tidak patut mengambil keputusan yang bersifat populis semata-mata.

Sebaiknya kerajaan menfokuskan kepada subsidi bersasar dalam bentuk tunai kepada mereka yang memerlukan, berbanding mengumumkan pengecualian tol kepada semua pengguna tanpa mengira kelas pendapatan.


10 Smartphone Dengan Prestasi Paling ‘Power’ Sepanjang 2016

Mendapatkan smartphone dengan prestasi terbaik antara yang diidamkan buat para pengguna. Tidak kiralah sama ada anda seorang yang gemar bermain game mahupun seorang yang kerap multitask, mendapatkan smartphone yang smooth sememangnya menjadi suatu kepuasan.

Dalam mendapatkan smartphone yang mampu beraksi dengan baik, selain daripada spesifikasi, laporan daripada Antutu juga turut menjadi rujukan. Untuk pengetahuan anda, Antutu merupakan aplikasi khas untuk mengetahui tahap prestasi sesuatu smartphone. Kebolehan untuk memproses data serta spesifikasi yang hebat antara yang menjadi kriteria buat ujian Antutu.

Memandangkan 2016 sudahpun tamat, aplikasi Antutu telah mengeluarkan laporan bagi 10 smartphone dengan prestasi terbaik sepanjang 2016.

Berdasarkan laporan yang dikeluarkan Antutu jelas menunjukkan iPhone 7 Plus dan iPhone 7 mendahului sebagai smartphone dengan prestasi paling baik dan ‘power‘. Tidak dilupakan juga kedua-dua model ini berkongsi platform yang sama iaitu iOS.

Agak menarik untuk melihat 7 daripada smartphone yang berada di dalam carta 10 terbaik ini semuanya berpengkalan di Asia. OnePlus 3T selaku smartphone yang dikeluarkan pada bulan terakhir 2016 berjaya mempunyai rekod tertinggi untuk platform Android.

Lebih mengejutkan Google Pixel selaku ‘Best Android Smartphone Of The Year’ juga tidak tersenarai di dalam carta. Malah, ini merupakan tempat Google Pixel bagi kategori 10 smartphone Android dengan prestasi terbaik sepanjang 2016.

Google Pixel XL dan Google Pixel sekadar berada ditempat kesembilan dan terakhir di dalam carta dan berikut merupakan jawapan bagi mengapa smartphone yang dikatakan terbaik Android ini tidak berada setidaknya di dalam kelompok lima terbaik.

Untuk memahami dengan lebih mendalam, Antutu Benchmark mengukur smartphone hanya berdasarkan spesifikasi. Dalam erti kata lain, jika smartphone tersebut mempunyai processor terhebat dan RAM tertinggi, smartphone tersebut adalah juara?

‘Eh, tapi iPhone cuma ada 3GB RAM dan berjaya dipilih sebagai juara?’. Jawapannya terletak pada processor quad-core Apple A10 Fusion. Kecekapan untuk memproses data serta penggunaan platform iOS membolehkan iPhone 7 Plus beraksi dengan sangat baik.

Google Pixel pula masih smartphone Android yang terbaik dengan penggunaan Stock Android dimana masalah melibatkan bug dan lag dapat dikurangkan dengan lebih efisyen.

Dalam pada itu, dikatakan syarikat Meizu dan OnePlus dimana kedua-duanya merupakan syarikat daripada China dilaporkan cuba menipu dengan memaparkan markah yang lebih tinggi Antutu yang lebih tinggi daripada sebenar.

Berdasarkan pengalaman saya menggunakan model terbaru Meizu dan OnePlus 3 boleh saya katakan masing-masing mampu beraksi dengan baik. Kerja melibatkan multitasking juga berjalan dengan lancar meskipun didapati mengelat di dalam ujian Antutu.

Smartphone apakah yang anda gunakan ketika ini? Adakah anda berpuas hati dengan smartphone anda berdasarkan harga yang spesifikasi yang ditawarkan? Kami tertarik untuk mengetahui kriteria yang anda gunakan untuk memilih sebuah smartphone.


8 Tip Penting Yang Wajar Diambil Tahu Bagi Yang Ingin Travel Solo Kali Pertama

Nota Editor: 8 tips ini telah dikongsikan oleh Aiman As’ad yang baru saja selesai travel selama 92 hari ke negara Eropah Timur dan Eropah Tengah. Kami kongsikan semula di sini dengan izin daripada penulis. Semoga ia dapat dijadikan panduan untuk anda yang baru berjinak-jinak nak travel solo seperti Aiman.

Awal bulan haritu settle travel secara solo selama 92 hari ke negara Eropah Timur dan sikit negara Eropah Tengah. First time travel solo. Haha.

Negara yang sempat pergi adalah Turki, Georgia, Kosovo, Macedonia, Albania, Montenegro, Bosnia, Croatia, Slovenia, Austria, Czech Republic, Poland, Hungary dan Romania. Total 14 negara. Slovakia dan Bulgaria lalu je, tak sempat nak berhenti. Tak reti lak nak kira berapa banyak bandar.

Total kos habis lebih kurang RM9,000.00 cover pengangkutan, penginapan, makan dan minum tak termasuk flight dari KL-Istanbul-KL dan Istanbul-Pristina. Sehari lebih kurang RM100.00 (€20). Dengan currency Malaysia yang hampeh masa tu, kira okay la kot.

Soalan tipikal yang orang tanya bila travel solo ni, tak bosan ke? Haha. Memang aku start dari Malaysia solo, tapi masa travel, jarang sangat aku solo. Ada je orang nak jalan sekali, atau nak sembang.

Sampai kadang-kadang kalau aku tak nak orang sembang, kena pakai MP3. Baru orang tak ajak sembang. Haha. Masa mula-mula ada gak feeling lonely tu, tapi bila dah lama, hilang la.

Kita tak mampu nak plan semua benda, lagi-lagi bila sampai kat tempat yang baru, yang tak pernah sampai sebelum ni.

Ni site terbaik untuk travel. Aku rasa orang yang buat site ni mmg genius. Bukan semata nak jimat duit, nak connect dengan local gak.

Kalau duduk hostel, payah nak jumpa local. Sebab guna CS ni, aku dah ada kawan kat hampir seluruh Turki dan kebanyakan tempat yang aku dah pergi.

Lepas ni kalau nak jalan lagi, senang la. So, guna lah couchsurfing, start host kalau takut-takut, lepas tu baru surf.

Baca: Mengembara Solo Ke Bosnia Dan Handphone Dicuri, Gadis Ini Berkongsi 8 Tips Penting

Chapel of Bones, Kutna Hora, Czech Republic

Kebanyakan tempat yang aku gi memang tak ramai boleh cakap English. Tapi apa yang penting, dorang sangat-sangat nak membantu.

Walaupun tak boleh cakap English, dorang memang tolong. So jangan takut nak travel semata-mata sebab kita tak pandai English. Pandai English pun, tak guna gak. Selalu aku bantai cakap Melayu je bila orang tak paham English. Haha.

Bila jumpa orang, senyum. Jalan gi mana-mana, senyum. Polis tahan, senyum. Berdiri tepi jalan nak hitchhike, senyum. Sebelum tegur orang nak minta tolong, senyum dulu. Senang cerita, senyum sokmo.

Bila travel sorang, lepas tu on budget lak, memang kena jalan banyak. Pernah aku jalan lebih dari 10km semata-mata tak nak naik teksi. Kebanyakan bandar Eropah memang kena jalan kaki. Dengan backpack lagi. Peh.

Tak payah nak bawak 10helai baju, seluar, longjohn bagai tu. Bukan nak gi fashion show beb, bawak baju 3 helai, seluar 2 helai pun dah cukup. Aku pun silap, gatal bawak tent, padahal tak guna sangat pun. Try untuk limitkan weight beg tu tak lebih 10kg.

Jangan rigid sangat dengan itinerary. Itinerary bagi aku, memang kena ada. Kalau memang nak jalan setahun, boleh la buat plan kosong je. Tapi jangan terlalu stick sangat. Aku banyak deviate dari plan.

Tak plan pun nak gi Poland, hike Maya e Rosit kat Albania atau gi tengok Albanian Blue Eye, dan banyak lagi, tapi aku buat semua ni bila dapat recommendation dari locals atau other travelers.

Ni bukan racing. Plan untuk 1 bandar sekurang-kurangnya 2 hari, kalau bandar besar, 3 hari. Selain daripada nak tengok-tengok tempat, badan nak rehat gak. Kalau tiap hari on the move, 2 minggu boleh la tahan. Masuk sebulan, memang collapse atau sakit.

Baca lagi: Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

LIKE dan FOLLOW Vocket di Facebook serta Instagram


MyKad Kini Boleh Dikeluarkan Sepantas 45 Minit Melalui Unit Bergerak JPN

Unit Bergerak Jabatan Pendaftaran Malaysia (JPN) yang mula beroperasi Julai lepas untuk memudahkan pengeluaran MyKad kini telah menambah baik keberkesanan operasi tersebut dengan memendekkan jangka masa pengluaran dokumen pengenalan diri seawal 45 minit hingga sejam.

Usaha baik untuk memudahkan komuniti yang tinggal di pedalaman dan tidak bekemampuan untuk ke bandar atau pejabat JPN sedang menjalankan Program Kembara Mobile ke negeri-negeri di Utara Semenanjung, Sabah dan Sarawak bermula 15 September hingga 30 September.

Menurut Ketua Pengarah Pendaftaran Negara, Dato’ Mohammad Razin bin Abdullah, pihak beliau akan terus berusaha untuk menambah baik proses pengeluaran MyKad dari semasa ke semasa.


MySejahtera Bakal Lancarkan Fungsi Pendaftaran Keluarga Selepas 12 Mac

Bulan lalu MySejahtera telah membuka peluang untuk seluruh rakyat Malaysia mendaftar bagi mendapatkan vaksin COVID-19 melalui aplikasi MySejahtera.

Fasa pertama Program Imunisasi Nasional ini melibatkan kumpulan barisan hadapan, manakala fasa kedua yang akan berlangsung tidak lama lagi akan melibatkan warga emas, OKU dan komorbiditi.

Terbaharu, bagi mereka yang tidak mempunyai telefon atau akses kepada aplikasi MySejahtera boleh mendaftar untuk mendapatkan vaksin dengan fungsi ‘Family Registration’ di aplikasi yang sama bermula 12 Mac nanti.

Berita ini diumumkan sendiri oleh Menteri Sains, Teknologi, dan Inovasi, Khairy Jamaluddin dalam satu sidang media semalam.

Beliau yakin bahawa pelancaran kemas kini terbaharu ini dapat membantu ibu bapa atau sesiapa sahaja yang berada di bawah jagaan mereka untuk mendaftar bagi mendapatkan vaksin.

Tambah beliau, dengan cara ini, 80 peratus rakyat Malaysia yang belum mendaftar bagi mendapatkan vaksin COVID-19 mampu dilaksanakan.

Untuk rekod, Malaysia telah memutuskan untuk menerima sejumlah 32 juta dos vaksin Pfizer-BioNTech, tambahan tujuh juta dos untuk Program Imunisasi Covid-19 Nasional.

Lima daerah dengan pendaftaran vaksinasi tertinggi adalah Kuala Lumpur, Kota Bharu, Kuching, Kuantan, dan Kota Kinabalu sementara lima negeri tertinggi yang menerima vaksin adalah Sarawak, Pahang, Selangor, Kelantan, dan Sabah.

Berikut adalah cara-cara untuk mendaftar vaksin COVID-19 dengan kemas kini terkini MySejahtera. Klik pautan di bawah untuk membaca.

Berikut Adalah Cara-Cara Untuk Mendaftar Vaksin COVID-19 Dengan Kemas Kini Terkini MySejahtera